Universiti Gordon: Hari Ini Bayar, Esok Sijil Sampai Rumah

Sekarang ini nama Universiti Gordon cukup panas dan menjadi bualan. Ada yang kata Universiti Gordon ini sebuah universiti yang legit tetapi ramai yang menyangkal kredibiliti universiti ini sendiri.

Sebelum itu, mari kita lihat penerangan Universiti Gordon ini terlebih dahulu. Menurut apa yang tertulis dalam laman rasmi universiti ini, matlamat Universiti Gordon adalah untuk menyediakan ‘pelajaran yang mampu milik’ untuk semua peringkat masyarakat. Adakah ‘mampu milik’ ini bermaksud ianya boleh dibeli?

Melalui pelbagai forum luar negara, ramai yang beranggapan Universiti Gordon ini adalah sebuah instituisi yang tidak boleh dipercayai atau bogus.Dan lebih menakutkan, ada syarikat di luar negara yang kerjanya hanya membuat replika sijil universiti terkenal luar negara antaranya University of Southampton, Salford University, University of Hertfordshire dan universiti terkenal seperti Oxford and Cambridge.

Berapakah bayaran untuk anda mendapatkan skrol ini secara pantas? Hanya 1000 pound (lebih kurang RM5000) dan terus anda menjadi seorang Doktor Falsampah..Maaaf Doktor Falsafah dengan sekelip mata! Hebat. Jika anda bernasib baik, boleh dapat yang lebih murah keluaran China. Keseronokkan beli anugerah ini ialah anda tidak perlu susah-susah untuk membuat thesis. Tidak seperti pelajar legit lain yang berhempas pulas tidak tidur siang malam menyiapkan thesis mereka.

Berbalik kepada Universiti Gordon ini, anda dah cuba buka website universiti ini? Kalau belum boleh lihat pada gambar di bawah. Layout laman utama Universiti Gordon ini sungguh sedih dan tidak mencerminkan universiti ini sebuah universiti yang berprestij. Sekali tengok anda dah ragu-ragu, lagikan mahu claim anda graduan dari universiti ini.

Dan melalui siasatan pihak Pseudoscience Watch yang power, sebuah lagi universiti, Universiti Crown menggunakan layout yang sama dan sebijik macam Universiti Gordon! Aduh, kalau nak menipu pun, ubahlah layout  sedikit bagi nampak lain. Tak profesional langsung.

Dan melalui perkongsian saudara Adam Yahiya pada page Psudoscience Watch, tidak wujud langsung Universiti Gordon di Bradenton, Florida. Universiti yang ada dengan nama Gordon hanyalah di Massachusetts (Gordon COllege), Georgia (Gordon State College) dan Robert Gordon University di Scotland. CHECK MATE.

Salah satu cara lagi untuk untuk check kesahihan Ph.D seseorang individu ialah dengan cara mencari thesis mereka. Anda hanya perlu taip nama penuh individu itu beserta nama universiti tempat beliau belajar. Kebiasaannya akan muncul thesis yang individu itu tulis untuk subjek Ph.D nya itu.

Jadi di sini sudah tersedia bukti Universiti Gordon ini adalah sebuah institusi yang palsu. Ini baru satu. Ada banyak lagi universiti bogus di luar sana. Asal anda ada wang, semua boleh cerita. Jadilah seorang insan yang bermaruah dan jangan beli title anda. Susah nanti bila dah ‘kantoi’ kena buat penipuan baru untuk kambus penipuan lama. Renung-renungkan dan selamat belajar sehingga ke peringkat tertinggi!


Universiti Haramkan Penggunaan Jam Ketika Peperiksaan Kerana Jam Tangan Pintar Apple

Beberapa Universiti terkenal nampaknya telah mula memandang serius dengan mengharamkan penggunaan jam tangan pintar semasa peperiksaan. Seperti sedia maklum, beberapa bulan lagi Apple akan melancarkan jam pintar pertama mereka, situasi ini merisaukan pihak universiti kerana risau jam yang dipakai sebenarnya jam pintar yang membolehkan pelajar meniru ketika peperiksaan.

Di University of London, terdapat 2 kes dimana pelajar didapati meniru dalam peperiksaan dengan menggunakan jam pintar. Walaupun Apple belum melancarkan jam pintar mereka selewat April, terdapat beberapa syarikat telah mula menjual jam berkebolehan melayari internet.

Daripada kes ini, pihak universiti bercadang untuk mengharamkan kesemua jam tangan seperti London City University lakukan. Setiap pelajar perlu menanggalkan jam tangan dan telefon pintar ke dalam plastik lut sinar yang disediakan di hadapan dewan.

Bagaimana dengan universiti di Malaysia? Kami ingin tahu, kongsikan bersama kami di ruang komen.


Universiti Harvard Tawar 63 Kursus ‘Online’ Secara Percuma Untuk Anda Cuba Sepanjang PKP

Sepanjang musim Perintah Kawalan Pergerakan, mesti pelbagai aktiviti anda sudah lakukan di rumah sehingga sudah bosan dan tidak tahu ingin buat apa, bukan? Apa kata anda isikan masa terluang anda dengan ikuti kursus secara dalam talian untuk tambahkan ilmu pengetahuan anda.

Tipulah jika ada daripada anda yang tidak pertimbangkan untuk ambil kursus dalam talian tetapi teragak-agak kerana yuran yang dikenakan, bukan? Jangan risau, Universiti Harvard kini tawar sebanyak 63 kursus dalam talian secara percuma.

Anda tidak salah lihat, memang secara percuma. Kursus percuma itu meliputi bidang yang luas termasuk kesihatan dan perubatan, programming, perniagaan, ilmu kemanusiaan, seni rekaan dan pelbagai lagi.

Setiap kursus akan mengambil masa antara satu hingga 12 minggu, bergantung pada kursus tersebut dan juga boleh memilih tahap kesukaran kursus. Untuk maklumat lanjut, anda boleh ke laman sesawang Universiti Harvard di sini.

Menarik tawaran yang diberikan oleh Universiti Harvard ini dan pastinya anda dapat meningkatkan ilmu pengetahuan dan skil sepanjang musim PKP ini. Tunggu apa lagi?

Sementara itu, klik pautan di bawah untuk ketahui aktiviti yang boleh dilakukan sepanjang PKP agar tidak bosan.

6 Aktiviti Bermanfaat Anda Boleh Lakukan Sepanjang Perintah Kawalan Pergerakan

5 ‘YouTube Channels’ Pilihan Untuk Anda Tingkatkan Skil Memasak Bagaikan Chef Di Rumah

Ini Senarai Kedai Buku Yang Buka Secara ‘Online’ Sepanjang Tempoh PKP


Universiti Kehidupan Ubah Remaja Ini Dari Budak Nakal Ke Mekanik Pintar

Nota Editor: Kisah benar yang menarik ini adalah daripada Facebook Puan Pnut Syafinaz. Kami kongsikan semula di sini dengan izin daripada beliau. Semoga ia dapat memberi satu sudut pandang berbeza buat ibu bapa dalam mendidik dan membesarkan anak di zaman yang serba mencabar ini.

Sesungguhnya setiap insan adalah unik dan mempunyai kelebihan yang tersendiri. Sebagai ibu bapa, usah berputus asa untuk mencari dan menggali kebolehan dalam diri setiap anak-anak kita.

Pada yang dah lama follow FB saya sure tahu kisah budak India baju oren tu. Saya sudah dua tiga kali bercerita pasal dia tahun lepas-lepas.

Budak nakal di sekolah suatu ketika dahulu, diberhentikan sekolah, dibawa pakciknya bekerja dibengkel kereta dekat rumah kami sejak umurnya 14 tahun.

Sekarang umurnya 17 tahun. Masa umurnya 14 tahun, dia cuma bantu buka tayar, pasang tayar dan pump angin sahaja.

Beberapa tahun lepas saya tulis di FB, bahawa budak ini akan menjadi mahir menjelang usianya 17 tahun. Dan nah!! Dia sudah berumur 17 tahun. Dia sudah mahir check kereta, buat alignment dan balancing kereta, malah boleh bercerita pada saya dengan yakin pasal penjagaan kereta.

Saya kira dia tidak tahu dia sedang buat marketing dengan baik kepada seorang makcik umur 40 tahun yang tidak tahu pasal kereta. Saya kagum dengan pengetahuan dia.

Hari ini, ketika rakan-rakan seusianya sedang bergelut dengan SPM, dia sudah mahir membaiki kereta. Lagi 3-5 tahun, kala kawan-kawan dia habis diploma, ijazah.

Dia sudah ada 10 tahun pengalaman dalam bidang mekanik, dan dia sudah jadi profesional melalui skill kemahirannya sendiri. Sama juga kan tempoh masa 10 tahun yang kawan-kawannya habiskan untuk mendapat sekeping diploma, dan ijazah.

Bezanya mereka dapat pengiktirafan akademik, dia mendapat kemahiran dari pengalaman setiap hari dia bergelut dan comot dengan minyak hitam, spanar dan skru.

Baca: Ayah Penting Sebagai Pencetus Imaginasi Anak-Anak

Kalau dia berwawasan jauh, tidak mustahil dia punyai bengkel kereta sendiri dan pendapatannya mungkin setara malah mungkin melebihi rakan-rakannya yang berijazah. Malah dia pula akan ‘menyedut’ duit mereka pula suatu hari nanti.

Semasa saya ambil gambar ini abang saudaranya mengusik;

“Kakak, nanti letak dalam Facebook, ini budak banyak jahat,” haha saya cakap

Memang dulu masa dia umur 14 tahun saya sudah letak facebook, nanti saya letak lagi.

Malu-malu budak ni. “Malulah kakak.” kata dia. Haha. Glemer ko dik!!

Parent!  Terimalah anak-anak kita seadanya. Mereka mungkin tidak mampu hadiahkan kita deretan A, tetapi sebagai ibu bapa kita boleh beri ruang dan peluang untuk mereka berjaya dengan kemahiran dan potensi mereka. Cari dan gali, mereka akan berjaya.

“Tidak semua orang berpeluang belajar tinggi-tinggi, tetapi setiap orang ada peluang untuk berjaya melalui usaha sendiri. Ini contoh anak nakal jalanan yang belajar melalui Universiti Kehidupan”

Baca lagi: 5 Ciri Ibu Bapa Yang Akan Membentuk Anak Menjadi Orang Berjaya

LIKE dan FOLLOW Vocket di Facebook serta Instagram


Universiti Limkokwing Dikecam Selepas Pamer ‘Banner’ Perkauman Dengan Ayat ‘King Of Africa’

Satu petisyen telah dilancarkan untuk menuntut agar sebuah iklan kontroversi diturunkan, di mana iklan itu menunjukkan pengasas Universiti Lim Kok Wing, Tan Sri Lim Kok Wing sebagai ‘Raja Afrika’.

Papan iklan yang menunjukkan lukisan ilustrasi Lim yang berdiri dengan seekor Cheetah di sebelah kiri dan foto dia dikelilingi oleh pelajar di Sierra Leone di sebelah kanan.

Could there be anything more self-aggrandising, politically grotesque & tone-deaf from an institution purportedly abt higher education? If we want to bring our higher education sector into global disrepute this is perhaps a good 1st step. Thank you @Limkokwing_MY #ThinkingMatters pic.twitter.com/dhRBqAbBHk

— Sharaad C. Kuttan (@SharaadKuttan) June 10, 2020

Petisyen “LIM KOK WING UNIVERSITY’S CONDESCENDING BILLBOARD NEEDS TO BE TAKEN DOWN” ini telah dimulakan oleh Sam Chin di Change.org. Dia menyatakan bahawa gambaran daripada iklan itu telah menunjukkan bahawa Lim Kok Wing telah merendahkan pelajar Afrika yang berada di universiti terbabit.

“Penggunaan binatang dan merujuk sebagai ‘raja’ telah mencetuskan idea bahawa Afrika adalah satu hutan yang besar dan menambah ciri-ciri yang salah kepada pelajar.

“Ini seperti menunjukkan bahawa orang kulit hitam perlu diselamatkan, menindas hak mereka dan secara psikologi meletakkan mereka dalam peranan yang lebih rendah,” tulis Chin di halaman petisyen.

Pengguna media sosial turut melaporkan bahawa foto Lim yang dikelilingi oleh pelajar di Sierra Leone telah diubah untuk kelihatan lebih ramai daripada situasi sebenar.

Chin menambah bahawa Universiti Limkokwing perlu menjadi pelindung kepada pelajar Afrika dari diskriminasi dan ketidakadilan, terutamanya setelah salah seorang pelajar PhD mereka Thomas Orhions Ewansiha dari Nigeria meninggal dunia dalam tahanan polis pada tahun 2019.

Petisyen itu telah mengumpulkan lebih dari 2,500 tandatangan pada petang ini dan dekan Fakulti Perubatan Universiti Malaya Prof Datuk Dr Adeeba Kamarulzaman turut menurunkan tandatangan bagi menyokong papan iklan ini diturunkan.

We would like to extend our sincerest apology for any misunderstanding caused. We stand united against racism and we do not condone any discriminatory acts against any particular race. At Limkokwing University, we acknowledge, respect, embrace, and celebrate our differences.

— Limkokwing Uni (@Limkokwing_MY) June 10, 2020

Universiti Limkokwing dalam satu kenyataan di laman Twitter menyatakan bahawa mereka telah menurunkan papan iklan tersebut dan sesal dengan ‘salah faham’ yang berlaku.

“Kami ingin mengucapkan maaf yang tulus atas segala salah faham yang ditimbulkan. Kami bersatu menentang perkauman dan kami tidak membenarkan tindakan diskriminasi terhadap kaum tertentu. Di Universiti Limkokwing, kami mengakui, menghormati, merangkul, dan meraikan perbezaan kami,” tulis mereka.

Terdahulu, bekas Miss Malaysia pernah dikecam oleh netizen selepas mengeluarkan kenyataan berbaur perkauman di laman Instagram. Klik pautan di bawah untuk membaca.

Netizen Berang, Bekas Miss Malaysia Kata Orang Afrika-Amerika ‘Pilih Untuk Dilahirkan Hitam’

Dakwa Kematian George Floyd Ada Kaitan Dengan Freemason, Ini ‘Bukti’ Yang Dibongkarkan Netizen

Rakyat Malaysia Turun Padang, Bantu Bersihkan Kota Minneapolis Selepas Protes George Floyd


Universiti Malaya Berada Di Tangga Ke-55 Universiti Terunggul Di Asia Pasifik

Kecemerlangan dan prestasi graduan Universiti Malaya (UM) di dalam mahupun diluar negara sudah tidak dapat dinafikan lagi. Buktinya, baru-baru ini UM berjaya menduduki tangga ke-55 dalam Times Higher Education bagi kategori universiti terunggul di Asia Pasifik.

UM berkongsi tempat ke-55 dengan Sun Yat Sen University China masing-masing dengan skor terkumpul sebanyak 47.7 mata. Skor tersebut dinilai berdasarkan 5 kriteria pemilihan iaitu teaching, research, citation, industry income dan international outlook.

UM bersaing dengan 300 universiti lain dari 13 negara Asia Pasifik, Asia Timur dan Australasia. Selain UM, terdapat 10 buah universiti awam lain di Malaysia turut tersenarai di dalam kategori yang sama.

Tahun ini Tsinghua University China berjaya merampas kedudukan National University of Singapore yang menduduki tangga pertama tahun lepas manakala University of Melbourne, Australia menduduki tangga ke-3 dan dua buah universiti dari Hong Kong berjaya menduduki tangga ke-4 dan 5.


Universiti Malaya Dinobatkan Tempat Ke-70 Universiti Terbaik Di Dunia

Quacquarelli Symonds (QS) World University Ranking 2020 yang dikeluarkan semalam menunjukkan peningkatan prestasi Universiti Malaya. Tahun ini dengan peningkatan 17 anak tangga, Universiti Malaya berjaya menduduki tangga ke-70 berbanding tahun lepas.

Timbalan Canselor Universiti Malaya, Datuk Abdul Rahim Hashim menerima berita gembira ini dan berkata Universiti Malaya akan terus memberikan yang terbaik disamping meningkatkan kualiti graduan dan kebolehpasaran graduan.

Selain itu, di peringkat Asia pula Universiti Malaya turut menunjukkan peningkatan prestasi pada kedudukan ke-18. Pada masa yang sama, Universiti Putra Malaysia (UPM), Universiti Kebangsaan Malaysia (UKM), Universiti Sains Malaysia (USM) dan Universiti Teknologi Malaysia (UTM) menerima pengiktirafan universiti 5 bintang.

Menurut Pengarah Penyelidikan QS, Ben Stower, univerisiti di Malaysia menunjukkan peningkatan prestasi yang agak baik untuk edisi ini dan diharapkan agar universiti di Malaysia untuk terus memberikan usaha yang terbaik berikutan dengan persaingan yang semakin sengit baik di peringkat antarabangsa mahupun serantau.


Di Sebalik Perjuangan Bantu Anak Syria, Berputik Cinta Pemuda Melayu Dan Gadis Arab

Pada awal bulan ini, tanggal 2 Mei 2016, kami pasti anda sudah menonton video ini.

Tangisan anak Syria secara tiba-tiba ketika nyanyian penyanyi popular, Faizal Tahir memberi 1001 makna yang tidak terungkap. Detik menyentuh hati ini berlaku ketika program ‘One Moment For Them’ yang dijalankan oleh Fatiha Shuib And Friends, Malaysian Arabian Cultural Society (MACS), Teach For The Needs (TFTN) dan Tangisan Syria Di Bumi Jordan.

MACS adalah persatuan yang ditubuhkan oleh pelajar-pelajar Malaysia di Jordan untuk pelarian Syria terutamanya dalam bidang pendidikan. Hasil usaha mereka, mereka berjaya menubuhkan sebuah sekolah untuk anak-anak Syria.

Di sebalik kerja keras yang terus menerus ini, tersimpan kisah cinta di antara Pengerusi MACS, iaitu Amir Rizvan, seorang pelajar perubatan, bersama-sama seorang sukarelawan berbangsa Arab. Kelembutan dan kasih sayang Sarah Al-Zoubi, seorang wanita Jordan berbangsa Arab, terhadap anak-anak Syria telah memaut hati lelaki Melayu Malaysia ini.

I always feel grateful that our Syrian refugee students love to stay at our school, even until late night.

At first I was surprised, as usually school is a place that children like to avoid, but then I begin understand..

The students love to stay not just because of the study, there’s something more than that.

They stay because they feel the place is their home, as home is not necessary a place, their homeland of Syria, but home can be any place.

As long as they’re together. -Amir Rizvan

Tanpa segan silu, saya bertanya, bagaimana Amir boleh bertemu dengan Sarah.

Ini cerita Amir daripada penulisannya sendiri:

Sejak penubuhan Malaysian Arabian School lebih kurang tiga tahun lepas, Sarah Al-Zoubi, seorang pelajar Jordan di Jordan University of Science and Technology, telah menyokong projek kami tersebut demi membantu pelarian Syria di Jordan dari segi pendidikan.

Sarah muda setahun dari saya, dan dia menyokong projek kami dengan membantu menyebarkan tentang sekolah kami kepada masyarakat Jordan dan juga mengajar di sekolah kami secara percuma. Sarah mengajar subjek Bahasa Inggeris kepada pelajar-pelajar Syria di sekolah kami dan membantu menguruskan pelajar-pelajar semasa program lawatan, Hari Anugerah Cemerlang dan sebagainya.

(Mizz Nina berkongsi video Sarah Al-Zoubi sedang mengajar Bahasa Melayu.)

The team #1moment4them is at Malaysian Arab Cultural Society School for Syrian refugees. This center is built and managed by Malaysian students in Jordan and is one of the schools that we support, Alhamdulilah. Interestingly, elements of Malaysian language and culture are instilled. Here @haniesoraya and I played word games with the teenage students to improve their English, bahasa Malaysia and my Arabic language ? Can u spot us in the class? ? Please continue your support for their education, they are very intelligent and are very eager to learn and build better futures for themselves. For donations follow – @fatihashuibandfriends @fatihashuib

A photo posted by My ? Beats Only For Him… (@mizznina1780) on May 3, 2016 at 1:58am PDT

Memandangkan Sarah antara sukarelawan Jordan yang selalu membantu di sekolah kami, saya mengajak Sarah untuk menyertai organisasi kami sebagai koordinator dan wakil Jordan untuk membantu kami bergerak terutamanya dari segi ‘legality’ seperti membantu mendaftarkan sekolah di bawah Kementerian Pelajaran Jordan.

Setelah beberapa lama bekerja bersama, kami menjadi semakin rapat dan mula cuba mengenali satu sama lain dengan lebih dekat. Akhirnya saya jatuh cinta kepadanya dan pada 3 Mei lepas, saya dengan bantuan para sukarelawan, pelajar-pelajar Syria di sekolah dan para artis One Moment For Them yang datang melawat sekolah kami, saya telah melamar Sarah dan Alhamdulillah dia menerimanya dengan gembira.

(Noh Salleh berkongsi gambar lamaran surprise Amir yang sweet. Baca caption yang touching.)

Haaaaaa.. ni la majlis istimewa yang saya cakap tadi tu. AMIR propose kat Sarah (seorang gadis arab) kami di beri peluang untuk saksikan segala galanya. Tahniah team Amir yg bekerja keras menjadi kan surprise proposal ni kat skolah. Hias anak2 Syria mcm fairy keliling Sarah teman dia. Si Sarah tengah mengajar dalam kelas dieorang attack panggil keluar, tiba2 Faizal Tahir nyanyi lagu faveret dia (lagu SAYANG). Adalah speech propose dia kepada Sarah yg membuat semua menangis. One of the best moment jugak dalam trip #1moment4them 2.0 ni. Incase korang lupa, Amir adalah pengasas sekolah @malaysianarabiansociety dan sekolah kindergarden dan sekolah rendah yg kita visit aritu. Ni semua idola2 kiteorang ni. Tahniah Amir n Sarah. ● ● ● 8602258019 CIMB BANK FATIHA SHUIB AND FRIENDS #1moment4them 2.0 . . jangan lupa follow @fatihashuib @dopstv @faizal_tahir @aizatamdan @muadzdzulkefly @mizznina1780 untuk update kita di tanah jordan.

A photo posted by Mohammad Noh Bin Salleh (@mohammadnohbinsalleh) on May 3, 2016 at 9:51am PDT

Sekarang kami telah bertunang dan insyaAllah kami akan terus bergerak bersama untuk membantu pelarian Syria dan juga menyumbang untuk Umat Islam, semoga kami telah membuktikan yang Islam mampu menyatukan manusia meskipun berbeza bangsa dan negara, insyaAllah.

Jelas sekali, membantu anak-anak Syria adalah prioriti utama kedua-dua anak muda ini.

Apabila ditanya, “Apa yang menyebabkan Amir jatuh cinta pada Sarah?”

Amir menjawab, “Saya suka personaliti Sarah yang baik hati, dan suka membantu orang lain. We also share the same dream.”

“Apa maksud Amir tentang ‘the same dream’?”

“Kami ada impian yang sama. Menyatukan umat Islam,” jawab Amir pendek.

Kedua-dua belah pihak keluarga sangat gembira dengan penyatuan hati 2 orang muda ini.

Kata Amir, “Alhamdulillah kedua-dua belah pihak keluarga sangat gembira. Orang Jordan memang sangat menghormati orang Malaysia, dan keluarga saya pun suka orang Arab.”

Pasangan ini merancang untuk berkahwin sesudah Sarah tamat belajar, iaitu kira-kira satu tahun lagi.

Kami doakan agar perancangan dan perjuangan Amir dan Sarah dipermudahkan.

Perjuangan kalian, Fatiha Shuib And Friends, ahli-ahli MACS, Teach For The Needs (TFTN) dan Tangisan Syria Di Bumi Jordan dan yang lain adalah satu usaha murni yang wajar dipuji dan diberikan perhatian.

Untuk menyokong perjuangan mereka, anda boleh menyumbang seperti di bawah:

One Moment For Them 2.0 adalah konsert amal yang diadakan pada 30 April sehingga 4 Mei 2016 untuk meningkatkan kesedaran rakyat Malaysia mengenai krisis yang berlaku di Syria, dan berkongsi tentang projek-projek kemanusiaan yang banyak dijalankan oleh pelajar Malaysia di Jordan, membantu pelarian Syria khususnya dalam bidang pendidikan.

5 orang artis yang terlibat pada tahun ini adalah Faizal Tahir, Noh Salleh, Mizz Nina, Mu’adz Dzulkefly dan Aizat Amdan. Sebanyak RM130,100 (22, 691.38 Jordan Dinar) terkumpul sepanjang program ini. Layari laman web MACS dan Fatiha Shuib And Friends untuk maklumat lanjut.

Video ucapan Faizal Tahir untuk pembaca The Vocket ketika One Moment For Them yang pertama pada tahun lepas. Ikuti cerita lanjut di sini dan sini.


Universiti Malaya Peroleh Kedudukan 20 Teratas Dalam Senarai ‘Emerging Economies University’

Universiti Malaya menandakan kedudukannya di Times Higher Education (THE) dalam Emerging Economies University Rankings 2019 dengan peningkatan dari kedudukan yang ke-27 sehingga memperolehi kedudukan ke-18 yang dikongsi bersama Universiti Tongji China.

Menurut satu kenyataan, Universiti Malaya dikreditkan sebagai salah satu institusi yang terbaik dalam senarai tahun ini yang telah memperolehi kedudukan 20 teratas dengan melepasi semua lima kategori yang dinilai iaitu dari segi pengajaran, penyelidikan, tinjauan antarabangsa, kutipan dan pendapatan industri.

Keseluruhannya, Malaysia mempunyai 11 institusi yang diwakili dalam ranking tersebut, yang semakin bertambah daripada hanya sembilan institusi pada tahun lepas. Ini adalah pencapaian yang terbaik buat Malaysia dengan mempunyai lapan universiti yang mendapat kedudukan di antara 200 teratas di seluruh dunia.

Pada peringkat keseluruhan untuk tahun 2019, ianya melibatkan 450 universiti yang meningkat daripada hanya 378 universiti pada tahun lepas dimana ianya melibatkan 43 negara di empat benua.

Berikutan dengan pencapaian ini, Malaysia haruslah memastikan bahawa universiti yang ada di negara ini menerima pelaburan yang mencukupi untuk maju dalam pasaran pendidikan tinggi global yang semakin kompetitif.

Selain Universiti Malaya, Universiti Teknologi Petronas berjaya tersenarai dalam kedudukan 60 teratas dengan penambahbaikan yang dikhususkan di semua bidang kecuali pada bidang pendapatan industri. Manakala Universiti Teknologi Malaysia juga telah meningkatkan prestasinya dengan memanjat 15 kedudukan untuk mendapatkan tempat ke-86.

Di peringkat global, China mendominasi kedudukan 2019 dengan 72 institusi yang diwakili, bertambah dari 63 institusi yang diwakili pada tahun lepas. Universiti ini juga menguasai empat daripada lima kedudukan tertinggi.


Universiti Malaysia Terengganu Jadi Tuan Rumah Untuk Asean Youth Carnival 2016

Pada 8 Ogos 1967, lima pemimpin iaitu Menteri Luar Indonesia, Malaysia, Filipina, Singapura dan Thailand duduk bersama-sama di dalam dewan utama Jabatan Hal Ehwal Luar Negara di Bangkok, Thailand untuk mementerai satu dokumen persetujuan yang akan membawa kebaikan kepada negara-negara serantau.

Menerusi dokumen itu, maka lahirlah Kesatuan Negara-Negara Asia Tenggara (ASEAN). Lima Menteri-menteri Luar ketika itu yang menandatanganinya adalah Adam Malik dari Indonesia, Narciso R. Ramos dari Filipina, Tun Abdul Razak dari Malaysia, S. Rajaratnam dari Singapura, dan Thanat Khoman dari Thailand.

Mereka boleh dianggap sebagai Bapa Pengasas ASEAN kerana paling berjaya menyatukan negara-negara Asia Tenggara menjadi satu organisasi yang besar dalam usaha membantu antara satu sama lain bagi mencapai status Negara Membangun. Dokumen perjanjian ini dikenali sebagai Deklarasi ASEAN.

Universiti Malaysia Terengganu menjadi tuan rumah untuk Asean Youth Carnival 2016 yang berlangsung selama 2 hari dimana hari perasmian program tersebut telah dilancarkan pada 10 Mei baru-baru ini dan majlis penutupannya pula pada 11 Mei 2016.

Perasmian Asean Youth Carnival 2016 telah dirasmikan oleh Naib Canselor UMT iaitu Prof Dato’ Dr.Nor Aieni binti Haji Mokhtar di Dewan Sultan Mizan, Universiti Malaysia Terengganu.

Di Asean Youth Carnival 2016 ini terdapat pelbagai persembahan budaya termasuklah sesi memperagakan setiap pakaian-pakaian kebangsaan negara-negara ASEAN. Selain itu, program ilmiah seperti forum, pameran, kuiz dan sesi soal jawab bersama pelajar turut diadakan.

Penganjuran itu turut memberi peluang kepada masyarakat setempat terutamanya pelajar sekolah dan institusi pengajian tinggi untuk mendapatkan maklumat berhubung sejarah penubuhan Asean.

Selain itu, mereka juga terdedah dengan kepentingan penubuhan itu di rantau ini dan perkembangan terkini Asean terutamanya berkaitan politik, ekonomi, sosial budaya dan peranan kepada keselamatan dan kemakmuran rantau Asean.


Universiti Terima Mentega Kacang Dan Jeli Sebagai Bayaran Untuk Tiket Parkir

Anda di saman oleh pihak universiti kerana meletakkan kereta di tempat yang tidak sepatutnya? Dan anda tidak mempunyai wang yang cukup untuk membayar saman tersebut? Jangan risau! Gunakan mentega kacang dan jeli.

Universiti Alaska Anchorage telah memberi peluang kepada pelajarnya yang gagal membayar denda – terutamanya pelajar yang mempunyai masalah kewangan – untuk membayar dengan menggunakan mentega kacang dan jeli.

Tujuan ia dilakukan adalah bagi menampung kos tiket yang tinggi serta membantu para pelajar yang tidak mempunyai wang untuk membeli makanan.

Segala makanan yang disumbangkan kepada pihak universiti akan terus diagihkan kepada pelajar yang memerlukan.

Universiti akan mengutip satu balang mentega kacang dengan harga denda sebanyak RM40, tiga balang untuk denda RM145 dan lima balang untuk denda RM160.

Perkara ini mungkin nampak lucu, tetapi ia adalah idea yang baik untuk kebajikan para pelajar dan patut dicontohi oleh universiti tempatan.

Berikut adalah cerita lain mengenai universiti yang pernah kami tulis. Klik pautan di bawah untuk bacaan lanjut.

Universiti Di Thailand Ini Tawarkan Jurusan Berkaitan Ilmu Ganja

Lihat Rekaan Konsep Hostel Persis ‘Hotel 5 Bintang’ Di Universiti Sains Malaysia

Ini Respon Syed Saddiq Berkenaan Isu Graduan Protes Ketika Konvokesyen Universiti Malaya


Unsur LGBT Tidak Lagi Dibenarkan Dalam Tayangan Filem Dan Drama

Dewan Rakyat memutuskan bahawa unsur-unsur dan adegan yang mempamerkan atau mempromosikan budaya hidup songsang seperti Lesbian, Gay, Biseksual dan Transgender (LGBT) tidak akan diluluskan dan akan dipotong untuk tayangan umum.

Timbalan Menteri Dalam Negeri, Datuk Mohd Azis Jamman menegaskan perkara tersebut diputuskan berdasarkan garis panduan yang telah ditetapkan oleh Lembaga Penapisan Filem di Kementerian Dalam Negeri (KDN) di bawah Akta 620 Penapisan Filem 2002, di mana pihak mereka tidak akan membenarkan sebarang tayangan songsang untuk tontonan umum.

KDN sangat menitik beratkan empat aspek utama dalam proses penapisan filem dan drama iaitu dari segi aspek keselematan dan kesejahteraan awam, keagamaan, sosiobudaya serta ketertiban dan ketatasusilaan dan sekaligus perkara tersebut telah menjawab persoalan mengenai langkah kerajaan untuk menyekat budaya songsang dalam penerbitan filem dan drama di negara ini.

Dalam masa yang sama, ketika menjawab soalan berkaitan status lakonan pelakon yang mempamerkan budaya songsang, pihak Lembaga Penapisan Filem KDN mempunyai sebab yang kukuh untuk berbuat demikian kerana mereka juga tidak akan memotong mana-mana adegan sekiranya mendapati terdapat pengajaran yang boleh diambil daripada adegan dan lakonan tersebut.


Untuk Mengurangkan Kos, Apple Beralih Kepada Pembekal Dari China

Menyebu tentang Apple pastinya ramai yang membayangkan harganya yang premium dan mahal berbanding telefon pintar keluaran model lain. Sebelum ini Apple turut menjadi syarikat pertama dengan penawaran telefon pintar berharga $1,000 sebelum menjadi ikutan jenama lain.

Terbaru, Apple telah mengambil langkah untuk mengurangkan kos penghasilan iPhone dan Macbook dimana pembekal dari China telah dipilih. Pembekal yang dilaporkan iaitu Desay Battery Technology akan menghasilkan bateri buat iPhone. Untuk pengetahuan anda sebelum ini pembekal yang dipilih Apple berasal dari Taiwan.

Bersesuaian dengan misi Apple untuk mengurangkan kos, harapnya model-model keluaran Apple selepas ini melibatkan iPhone dan Macbook dapat ditawarkan dengan harga yang lebih rendah selepas ini.


Untuk Para Isteri, Ini Sebab Kenapa Anda Perlu Ada Corvan 2-in-1 Vacuum & Mop K18

Bila sebut tentang vakum tanpa wayar atau cordless vacuum mesti ramai yang dah tahu seberapa bagus dan bagaimana ia boleh memudahkan kerja-kerja mengemas. Tak perlu lagi nak tarik wayar panjang-panjang dengan bunyi bising sampai mengganggu keselesaan orang dalam rumah.

Tapi dalam banyak-banyak pilihan vakum tanpa wayar yang ada di pasaran sekarang, yang mana paling berbaloi untuk dibeli?

Vakum ini sebenarnya sudah dianggap sebagai satu pelaburan untuk rumah, anda pasti tak mahu pakai vakum yang mudah rosak.

Dari sudut pandang kami sendiri, Corvan K18 adalah antara vakum tanpa wayar yang anda perlu miliki dan berbaloi dengan harganya.

Ini sebab kenapa anda perlu dapatkan Corvan K18.

Corvan K18 dilengkapi twin pads spin mopping dengan air yang akan mop lantai pada masa yang sama berfungsi sebagai vakum. Senang cakap, bila anda vakum ia secara automatik akan mop lantai sekali. Ini membantu anda menjimatkan masa.

Rumah anda besar? Takut Corvan K18 tak mampu nak cover semua tempat? Jangan risau, sebab ianya berkebolehan untuk berfungsi selama 50 minit. Kalau tak cukup juga, anda boleh gantikan bateri dengan hanya satu klik. Kemudian ianya boleh bertahan dengan masa tambahan sehingga 100 minit.

Dengan berat keseluruhan hanya 1.5kg, Corvan K18 senang dikendalikan dan tak buat tangan anda penat nak tolak vakum ini ke sana dan ke sini, ia juga dilengkapi tetapan drive-assist yang membolehkan ia meluncur dengan laju dan mudah.

Setiap set Corvan K18 juga didatangkan dengan pelbagai pilihan alatan yang sesuai untuk membersihkan fabrik, permukaan tidak sekata serta kawasan sempit.

Ultra Strong Suction dengan kekuatan sehingga 201AW memudahkan anda untuk membersih dengan pantas. Tak perlu lagi kelam-kabut kalau ada tetamu nak datang tiba-tiba. Guna sahaja Corvan K18, terus bersih rumah sebab vakum ni memang sangat cekap dengan keupayaan motor digital yang berkuasa tinggi.

Kalau dekat rumah anda ada haiwan dengan bulu yang panjang, Corvan K18 juga boleh tolong bersihkan segala bulu yang gugur sebab ianya dilengkapi Anti-tangle brush yang mampu menghalang bulu tersebut dari tersekat pada berus. Jadi, anda tak perlu lagi nak buang masa bersihkan berus yang penuh dengan bulu.

Corvan K18 hadir dengan ciri touch screen untuk memudahkan anda pilih tahap sedutan vakum yang bersesuaian.

Semua benda yang anda perlukan mudah dilihat dengan sekali pandang je kemudian dengan satu sentuhan pada skrin dah boleh guna. Mudah dan jelas. Lagi seronok sekarang bila anda dah tak perlu nak tekan butang ‘on’ untuk vakum.

Corvan K18 turut mempunyai LED headlight dengan tahap kecerahan yang maksima. Fungsi ini membolehkan anda untuk vakum di kawasan gelap tanpa sebarang masalah.

Tak perlu lagi nak bersusah-payah tebuk lubang di dinding semata-mata untuk letak cordless vacuum sebab Corvan K18 boleh berdiri sendiri dengan keupayaan untuk pengecasan secara auto.

Jimat ruang, masa dan juga tenaga. Senang cakap memang serba mudah bila guna Corvan K18.

Kalau anda jenis yang selalu gatal hidung atau bersin masa mengemas rumah, memang Corvan K18 adalah penyelamat anda.

Kami sangat suka sebab ianya mempunyai 6 peringkat penapis pembersih udara H12 HEPA. Dengan adanya penapis ini, hanya udara yang bersih akan dilepaskan sementara bendasing yang tak diingini akan kekal dalam dirtbin atau ruangan kotoran.

Untuk bersihkan ruangan kotoran, anda juga tak perlu sentuh habuk langsung tau. Hanya dengan satu klik kotoran akan dilepaskan terus ke tong sampah.

Paling penting anda tak perlu risau tentang servis selepas jualan sebab Corvan K18 mempunyai jaminan sehingga 5 tahun untuk motor vakuum. Corvan memang ada servis rekod yang baik dan servis jaminan selepas jualan yang boleh dipercayai.

Kesemua urusan servis mereka dilakukan di Pusat Servis Corvan yang terletak di Petaling Jaya, Selangor.

Apa lagi, jom beli Corvan K18 secara dalam talian.

Buat anda yang dah teruja nak ada Corvan K18 sendiri dekat rumah, jom buat pesanan secara atas talian dekat laman portal rasmi Corvan di SINI. Senang sahaja nanti Corvan K18 akan sampai terus ke depan rumah.

Kalau anda lebih selesa untuk beli melalui Shopee, Lazada, Motherhood atau PGmall, anda juga boleh berbuat demikian di bawah:

Beli barang secara online, lihat dekorasi rumah dengan rekaan moden dan cantik ini raih 13K ‘likes’. Rujuk pautan di bawah untuk membaca.

Beli Barang Secara Online, Lihat Dekorasi Rumah Dengan Rekaan Moden Dan Cantik Ini Raih 13K ‘Likes’

7 Cara Lindungi Beg ‘Check In’ Dan Barang Anda Dari Hilang Di ‘Airport’

5 Peralatan Tambahan Untuk Kereta Yang Wajar Dimiliki Zaman Sekarang


Untuk Peminat Kopi, Anda Pasti Impikan Sarapan Pagi Sebegini

Mungkin anda suka mulakan hari anda dengan meminum secawan kopi kegemaran anda.

Di Los Angelas, Amerika, pemilik kedai Alfred Coffee & Kitchen telah mencipta mashup makanan yang mungkin sesuai dengan anda iaitu kopi minuman yang dihidangkan dengan kon wafel yang dicelup dengan coklat.

Lapisan coklat wafel memberikan keenakan berganda serta mampu menghindari kopi daripada meresap keluar daripada wafel untuk suatu tempoh, serta mampu membuat peminat kopi tertarik dengan persembahan kopi coklat wafel ini.


Untung Berbisnes Di TikTok, Pelajar Tingkatan Dua Bayar Zakat Perniagaan RM10,000

Seorang pelajar Tingkatan Dua menjadi individu paling muda membayar zakat perniagaan bagi tahun lalu berjumlah RM10,000 kepada Majlis Agama Islam dan Adat Istiadat Melayu Kelantan (Maik).

Putri Mumtaz Sunnafis Luthfiya Mustamaman, 14, yang juga pengasas produk makanan dikenali sebagai BebyCurve hadir untuk menyerahkan zakat perniagaan kepada Ketua Pegawai Zakat Maik Ameer Azeezy Tuan Abdullah pada minggu lalu.

Putri Mumtaz berkata, dia tampil menunaikan tanggungjawab selepas produk BebyCurve yang diusahakannya mencapai jualan sebanyak RM400,000 dalam tempoh empat bulan sejak September tahun lalu.

“Saya mula berniaga menerusi aplikasi TikTok dan agak terkejut apabila mendapat sambutan luar biasa daripada pelanggan. Susulan itu, saya mula mengambil ejen untuk meluaskan lagi penjualan produk saya.

“Susulan sambutan yang menggalakkan, ibu Bibi Hasnalinda Zainal Abidin, 46, dan ayah, Mustaman Che Yusof, 60, menasihati saya supaya mengeluarkan zakat perniagaan kepada Maik,” katanya ketika dihubungi Harian Metro.

Katanya, dia lega dapat menjadi salah seorang pembayar zakat dan berharap sumbangan itu membantu golongan yang memerlukan.

“Ini juga ajaran nenek sebab nenek selalu berpesan apa-apa mesti dahulukan zakat. Saya juga berharap bisnes BebyCurve ini semakin maju,” katanya.

Sementara itu, Bibi Hasnalinda turut rasa terharu dengan usaha yang ditunjukkan anaknya untuk tampil membayar zakat walaupun usianya masih muda.

Katanya, dia berharap tindakan itu akan menjadi contoh kepada usahawan dan ahli perniagaan lain untuk sama-sama membayar zakat.

“Saya sentiasa berpesan kepada anak bahawa apa yang kita lakukan, jangan kita lupakan Allah,” katanya.


Untung Bersih TM Meningkat 313% Kepada RM633 Juta Sepanjang 2019

Sebuah berita yang mengagumkan dan menggembirakan buat warga Telekom Malaysia (TM) selepas syarikat telekomunikasi serta penawar jalur lebar ini berjaya mencatatkan keuntungan yang memberangsangkan sepanjang 2019.

Berdasarkan laporan yang dikeluarkan, keuntungan bersih Telekom Malaysia Bhd meningkat sebanyak 313% berbanding tahun 2018 dengan jumlah RM632.67 juta.

Difahamkan kemahiran TM dalam mengemudi syarikat dengan pengurangan kos operasi antara yang membantu syarikat ini mengaut keuntungan yang tinggi pada tahun.

Keuntungan unifi pada tahun 2019 walau bagaimanapun mencatatkan jumlah jualan yang lebih rendah berbanding tahun 2018 dengan pengurangan sebanyak 10.8% daripada RM5.32 bilion kepada RM4.74 bilion. Pengurangan ini keuntungan ini dikatakan berpunca kepada pelarasan harga baharu buat Streamyx pada September 2019.

Terbaharu, syarikat ini dilaporkan sedang giat dalam proses menawarkan rangkaian 5G serta berusaha meningkatkan tenaga mahir dalam sektor ini. Sama-sama kita nantikan pelan terbaharu daripada TM dalam menawarkan internet yang lebih berbaloi serta rangkaian yang lebih luas buat para pengguna.

Berdasarkan laporan kewangan 2018, keuntungan TM dilaporkan turun sebanyak 83.52 sebelum kembali meningkatkan keuntungan sebanyak 313% pada tahun 2019.

Keuntungan Bersih Telekom Malaysia Turun 83.52 Peratus

Tawaran Unifi Mobile 99 Dengan Harga RM59 Sebulan Diteruskan Sehingga 31 Mac 2020


Untung Besar Di Tengah Pandemik COVID-19, Pemegang Saham Top Glove Terima Dividen Hampir RM1 Bilion

57,000 pemegang saham awam Top Glove Corporation Bhd bakal mendapat durian runtuh apabila syarikat yang bertanggungjawab membuat sarung tangan getah telah mengumumkan dividen akhir sebanyak 8.5 sen, membabitkan bayaran lebih kurang RM691.8 juta.

Berikut daripada prestasi luar biasa yang dicatatkan kumpulan tersebut bagi suku keempat berakhir 31 Ogos, 2020.

Top Glove dalam satu kenyataan menyatakan bahawa prestasi tahun kewangan 2020 mencerminkan kecemerlangan dari tahun ke tahun dengan jangkaan kenaikan dalam permintaan sarung tangan dilihat berterusan.

Syarikat terbabit menambah bahawa bagi tahun kewangan 2021, Top Glove teruja untuk mewujudkan paras tertinggi baharu bagi tahun hadapan.

Kenyataan tersebut menyebut bahawa dividen tahun kewangan 2020 mencecah kepada 11.8 sen sesaham membabitkan jumlah bayaran sebanyak kira-kira RM961.2 juta.

Jumlah dividen 11.8 sen mewakili peningkatan sebanyak 9.3 sen atau 373 peratus daripada tahun kewangan 2019 – nisbah pembayaran keuntungan bersih sebanyak 51 peratus.

Top Glove berjaya mencatat keuntungan bersih dari tahun ke tahun dengan lonjakan sebanyak 417 peratus pada tahun kewangan 2020 kepada RM1.86 bilion.

Lonjakan ini didorong dengan permintaan sarung tangan getah yang tinggi disebabkan pandemik COVID-19 dengan pertambahan daripada RM4.8 bilion yang dicatatkan pada tahun kewangan 2019 kepada RM7.23 bilion.

Untuk suku keempat 2020, keuntungan bersih naik kepada RM1.29 bilion berbanding hanya RM74.16 juta pada suku keempat 2019, manakala pendapatan pula bertambah kepada RM3.1 bilion daripada RM1.18 bilion.

Untuk bacaan lanjut, klik pautan di bawah.

Tempahan Tanpa Henti Hingga April 2021, Top Glove Bakal Muncul Lima Saham Teratas Bursa

Top Glove Ambil Tempat Public Bank, Jadi Syarikat Kedua Dengan Saham Paling Berharga Di Bursa Malaysia

Dokumentari Ini Papar Realiti Sebenar Pekerja Warga Asing Di Syarikat Top Glove Malaysia


Anak Tak Dapat 5A Dalam UPSR? Ini Pesanan Dari Seorang Bekas Pelajar Yang Berubah Jadi Luar Biasa Kerana Satu Rahsia

Dewasa ini ramai ibu bapa yang sangat mementingkan keputusan cemerlang anak-anak dalam peperiksaan. Ia merupakan satu petanda yang bagus kerana ini menunjukkan ibu-bapa di zaman ini sangat mementingkan pendidikan untuk anak-anak mereka.

Namun begitu, disamping keputusan cemerlang, usah pula kita terlupa untuk mendidik dan memastikan sikap anak-anak kita juga turut cemerlang.

Ikuti perkongsian menarik dari Ustaz Asraff Ayobb (lulusan tahfiz dari Mesir, seorang usahawan dan pengasas Kaedah Jibril) bagaimana beliau berjaya melonjakkan diri dari seorang pelajar biasa-biasa kepada seorang yang luar biasa dan berjaya mencapai keputusan cemerlang bukan hanya dalam peperiksaan tapi juga dalam hidup hanya dengan menukar SIKAP beliau.

Sekarang heboh soalan UPSR dah banyak bocor. Kata orang, soalan ‘ganti’ selalunya lebih sukar. Saya tak pasti. Tapi yg saya pasti ialah :

Jangan risau sangat jika anak tak dapat A dlm UPSR, tapi kita perlu lebih risau jika mereka tak dapat A dalam sikap.

Maksudnya begini : saya sering melihat, kejayaan hidup sebenarnya bukan atas faktor ‘pintar’ semata tetapi atas faktor sikap. Kata psikologi, bukan IQ tapi EQ.

Saya bahkan tidak segan mengaku satu rahsia di sini, sebenarnya saya pelajar ‘biasa’. Bukan ‘cream student’ yg otaknya gred A, bagi apa sahaja dia terus hafal / faham.

No. Saya ni lembab sikit. Dulu ketika menghafaz, ada rakan yg boleh hafaz satu mukasurat dalam masa 10 minit, saya pula ambil masa rata-rata 45 minit. Maknanya lembab 4 kali ganda.Tapi akhirnya dia gagal hafaz keseluruhan Quran sementara saya Alhamdulillah, ketika itu setahun lebih cepat khatam dari waktu yg diberikan.

Saya berikan contoh disini. Ketika SPM saya amat jahil matematik. ‘Math moden’ itu pun saya anggap sukarnya seperti ‘Add math’. Markah asyik 30 sahaja. Kalau dapat 45 rasa macam dapat 95! Cikgu matematik punya risau sampai masukkan saya bersama beberapa rakan lain dalam kelas ’emergency’. Matematiknya nazak!

Itu tahapnya. Dalam pada sama, saya cemburu dengan seorang rakan yang markahnya asyik 90 ke atas sahaja. Saya perlahan-lahan belajar darinya, cuba korek rahsia.

Memang mulanya susah nak faham. Tapi saya perlu buat latihan 10 kali ganda. Jika dia buat latihan 2 buku hingga 10 malam selama sebulan, saya perlu buat latihan 20 buku hingga 2 pagi selama 3 bulan!

Itu yang saya lakukan. Formulanya begini : dah tahu ‘otak lembab’, gandakan usaha.

Alhamdulillah sungguh tak sangka bila SPM keluar, hasilnya dapat A1 ! Ia saya anggap ’10 perkara ajaib yg berlaku seumur hidup’. Cikgu matematik pun ternganga macam tak percaya.

Tapi itulah rezeki. Dan Tuhan akan beri apa yg kita mahu jika kita yang mulakan dahulu. Ubah sikap. Saya belajar bahawa kejayaan boleh datang dgn sikap yang betul walaupun otak anda taklah ‘cream’ sangat.

Sikap seperti sanggup bekerja keras, kuat berdoa, yakin padaNya, tidak mudah menyerah kalah, be humble untuk belajar dengan orang lain dan bersyukur atas sekecil nikmat.

Saya percaya jika sikap ini ditanam kepada anak kita, jangan risau walau apapun keputusan UPSR nya, dia tetap anak terbaik anda kerana sikapnya ‘A’.

Bila sikapnya ‘A’, yakinlah walau apapun ‘peperiksaan’ yang dilalui, dia tetap akan dapat ‘A’ juga.

‘A’ permanent. Ia bermula dari kualiti sikap. Sikap terhadap Tuhan, diri dan orang lain.

P.S : Saya tetap doakan semua anak sahabat-sahabat yang ambil peperiksaan tahun ini, mereka akan dapat semua A, Allahummaa Amiiiiiin

Sumber : Ustaz Asraff Ayobb, dengan izin.[tv]


Upah Hampir RM6,000 Sebulan, Chef Wan Rasa Tenang Ibu Dijaga Jururawat Khas

Chef selebriti terkenal, Chef Wan memaklumkan bahawa dia mengambil jururawat khas untuk menjaga ibunya di rumah yang menghidap penyakit Demensia.

Chef Wan atau nama sebenarnya Redzuawan Ismail berkongsi maklumat itu di Instagram miliknya dan berkata, jururawat khas itu bekerja pada jam 9 pagi sehingga 6 petang dengan bayaran RM180 sehari. Manakala, Chef Wan menyatakan hampir RM6,000 untuk upah bulanan jururawat tersebut.

Tambahnya lagi, dia berasa senang dan gembira apabila ada orang menemani ibunya di rumah dan menjaganya dengan selamat. Bukan itu sahaja, dia juga menyatakan duit itu boleh dicari tetapi ibunya hanya seorang di dalam dunia ini.

Malah, Chef Wan yang berusia 64 tahun itu turut berpesan kepada orang ramai untuk menjaga ibu mereka dengan baik dan beri kebahagian, keselesaan dan kasih sayang sepenuhnya.

“Tak payahlah beli kasut Gucci atau beg Prada lagi. Sedekahkan kepada kesejahteraan ibu kita sendiri. Itu la ada pengorbanan kita serta pahala kebajikan kita untuk akhirat nanti,” tulisnya.


Upah ‘Pembunuh Upahan’ Untuk Jatuhkan Pesaing, Pemilik Murtabak Zam Zam Dihukum Penjara

Seorang bekas pengarah restoran Zam Zam Singapura di North Bridge Road, yang mengetuai serangan 2015 terhadap seorang penyelia Restoran Victory – jiran sebelah – telah dijatuhkan hukuman penjara enam tahun dan enam sebatan pada hari Isnin, 11 Mei.

Sebelum menjatuhkan hukuman ke atas Zackeer Abbass Khan, Hakim Daerah Mathew Joseph mengatakan bahawa kes itu adalah peringatan bahawa seseorang itu tidak boleh membiarkan kemarahan menguasai diri kerana “akibatnya boleh menjadi teruk”.

Hakim juga mengatakan tidak ada tempat dalam masyarakat untuk seseorang yang melakukan kekerasan yang tidak wajar.

Pada bulan Mac, Hakim Joseph mendapati Zackeer, 49, dan bekas pegawai keselamatan Anwer Ambiya Kadir Maideen, 50, bersalah atas satu tuduhan masing-masing kerana terlibat dalam konspirasi untuk melakukan kecederaan yang teruk kepada Liakath Ali Mohamed Ibrahim dengan senjata. Serangan itu berlaku sekitar jam 10 malam pada 26 Ogos 2015.

Dia juga mensabitkan Zackeer atas intimidasi jenayah kerana dia mengancam akan mencederakan Liakath, 52, pada 22 Ogos tahun itu.

Pada hari Isnin, Anwer juga mengaku sebagai anggota kanan kongsi gelap. Dia telah bergabung dengan kumpulan itu pada tahun 1990 dan merupakan “pejuang” bagi pertubuhan haram itu. Hakim Joseph kemudian menjatuhkan hukuman penjara 5½ tahun.

Zackeer dan Anwer adalah dua orang terakhir yang terlibat dalam kes tersebut yang disabitkan kesalahan. Yang lain, termasuk anggota kongsi gelap Joshua Navindran Surainthiran, yang berusia 23 tahun ketika dia membunuh Liakath, telah dihadapkan ke mahkamah.

Pada bulan November 2016, Joshua dijatuhkan hukuman penjara 6½ tahun dan enam sebatan rotan kerana melakukan kesalahan lain.

Dalam penghujahan mereka, Timbalan Pendakwa Raya Tan Wen Hsien dan Claire Poh menyatakan bahawa “asal-usul niat jahat ini” bermula pada tahun 2005 ketika Zackeer dan Liakath adalah rakan niaga.

Mahkamah mendengar bahawa setelah perniagaan itu gagal, Liakath telah bergabung dengan Victory Restaurant pada tahun 2014 dan menimbulkan masalah kepada Zam Zam dengan menarik pelanggan pergi dan melaporkan pekerja mereka kepada pihak berkuasa.

DPP menambahkan, “Segala-galanya menjadi kenyataan pada 22 Ogos 2015, ketika polis tiba di restoran untuk menasihati mereka untuk tidak mencemooh. Zackeer percaya bahawa ini adalah persediaan oleh mangsa, dan dia mengadu pekerja Zam Zam kepada polis..

“Marah, Zackeer mengancam mangsa bahawa dia akan memukul atau membunuhnya dalam masa seminggu.”

Zackeer kemudian meminta Anwer mengatur serangan ke atas Liakath dan menawarkan wang untuk menyelesaikan misi itu.

Mahkamah mendengar bahawa Joshua, dalam kenyataannya kepada pihak berkuasa, mengatakan bahawa Anwer memanggilnya pada 23 Ogos 2015, dan menawarkan kepadanya $ 2,000 untuk mengelar wajah Liakath.

Sekitar jam 10 malam tiga hari kemudian, Joshua menyerang Liakath di jambatan antara Jalan Terusan Rochor dan Jalan Sungei dan mengelar wajahnya dengan pisau.

Liakath mengalami luka sepanjang 7 cm di bibir atas kanannya, yang memanjang ke pipi kanannya, dan sebahagian dari luka itu sampai ke permukaan bibir dalam. Dia kini ditinggalkan dengan parut kekal.

DPP mengatakan bahawa, setelah kejadian itu, Zackeer menyerahkan $ 2,000 kepada Anwer untuk membayar Joshua. Anwer memindahkan $ 1,700 ke akaun bank Joshua. Dia telah memberikan Joshua $ 200 sebagai pembayaran awal pada 23 Ogos 2015.

Joshua, Anwer dan Zackeer ditangkap pada 21 September 2015, mahkamah mendengar.

Peguam tertuduh, Peter Keith Fernando, yang mewakili Anwer, memberitahu mahkamah pada hari Isnin bahawa anak guamnya sudah tidak aktif sebagai anggota kongsi gelap.

Anwer, yang juga diberi peluang untuk membela diri telah mengatakan kepada Hakim Joseph bahawa dia menyesal dan ingin memperbaiki dirinya.

Dia ditawarkan jaminan $ 60,000 dan diperintahkan untuk menyerah diri di Mahkamah Negeri pada 6 Julai untuk menjalani hukuman penjara.

Peguam Zackeer, Sarbrinder Singh, mengatakan bahawa anak guamnya tidak melakukan kesalahan yang mempunyai kaitan kongsi gelap dan menegaskan bahawa Joshua tidak bertindak atas kumpulan kongsi gelap.

Zackeer dilaporkan akan membuat rayuan terhadap keputusan hakim dan dia juga telah diberi jaminan sebanyak pada $ 75,000.

Untuk bacaan lanjut mengenai Restoran Zam Zam, klik pautan di bawah.

Pemilik Restoran Zam Zam Didapati Bersalah Upah ‘Pembunuh Upahan’ Untuk Jatuhkan Pesaing


Upin & Ipin: Keris Siamang Tunggal Antara 32 Animasi Disenaraikan Untuk Oscars 2020

Anugerah Akademi atau lebih dikenali sebagai Oscars merupakan sebuah acara yang sangat berprestij di dalam industri perfileman Hollywood sejak 90 tahun yang lalu. Anugerah ini hanya diberikan kepada filem-filem yang berkualiti tinggi sahaja setelah melepasi proses saringan.

Ramai penerbit dan pengarah filem dalam dan luar negara berharap filem mereka akan tercalon dan memenangi salah satu anugerah yang dipertandingkan di acara tersebut. Studio animasi tanah air, Les’ Copaque baru sahaja memuat naik satu posting di laman twitter rasmi mereka mengatakan bahawa animasi ‘Upin & Ipin: Keris Siamang Tunggal’ sudah dihantar untuk proses pencalonan Oscar untuk tahun 2020 nanti.

"Upin & Ipin Keris Siamang Tunggal" submitted to Oscars 2020 https://t.co/9pXxBSoaA5

— Les' Copaque (@lescopaque) October 17, 2019

32 animasi bakal dipertimbangkan untuk kategori Filem Cetera Animasi Anugerah Akademi yang ke-92. Anda boleh klik di sini untuk melihat senarai penuh 32 filem animasi yang telah dihantar untuk pencalonan kategori tersebut.

Filem Upin & Ipin: Keris Siamang Tunggal akan bertanding dengan filem animasi luar negara hebat yang lain seperti Frozen 2 dan Toy Story 4 bagi merebut tempat dalam pencalonan Oscar yang ke-92 tahun hadapan.

Keputusan pencalonan Anugerah Akademi yang ke-92 ini akan diumumkan pada 13 Januari 2020 manakala anugerah tersebut akan berlangsung pada 9 Februari 2020 bertempat di Hollywood.

Ini sudah cukup membuktikan bahawa filem animasi tempatan sudah setanding dengan filem animasi dari negara luar. Semoga Upin & Ipin: Keris Siamang Tunggal berjaya tercalon untuk senarai pendek bagi kategori tersebut.

Terdahulu, Filem Upin & Ipin: Keris Siamang Tunggal memenangi anugerah di Kanada. Klik pautan di bawah untuk bacaan lanjut.

Filem Animasi ‘Upin & Ipin: Keris Siamang Tunggal’ Menang Anugerah Antarabangsa Di Kanada

‘Upin & Ipin: Keris Siamang Tunggal’ Bakal Tembusi Pawagam Jepun Dan Korea Selatan?


‘Upin & Ipin: Keris Siamang Tunggal’ Bakal Jadi Filem Malaysia Pertama Ditayangkan Di Cinema XXI Indonesia

Upin & Ipin: Keris Siamang Tunggal (Upin & Ipin: KST) yang berjaya meraih RM5.3 juta dalam hanya 4 hari berada di pawagam akan turut ditayangkan di Indonesia dan Vietnam.

Baca lagi: ‘Upin & Ipin: Keris Siamang Tunggal’ Catat Kutipan RM5.3 Juta Dalam Masa 4 Hari Tayangan

Upin & Ipin akan ditayangkan di pawagam seluruh Indonesia termasuk Cinema XXI pada 9 Mei 2019. Ini merupakan satu pencapaian yang membanggakan buat industri perfileman negara kerana Upin & Ipin: KST yang akan ditayangkan nanti bakal menjadi filem pertama dari Malaysia yang ditayangkan di Cinema XXI.

Perkara tersebut disahkan sendiri oleh Pengarah Urusan Les’ Copaque, Burhanuddin Radzi di laman sosial Facebook miliknya Rabu lalu. Untuk pengetahuan anda, pawagam XXI merupakan anak syarikat ‘Cinema 21’, rangkaian pawagam terbesar di Indonesia.

Cinema XXI terbahagi kepada dua jenis pawagam iaitu premier (37 buah) dan studio biasa (100 buah) di seluruh Indonesia. Bagi anda yang belum menonton filem Upin &amp Ipin, ambil peluang cuti sekolah ini dan bawa anak anda ke pawagam.

BACA: Animasi Dari Indonesia Tiru Upin & Ipin?


‘Upin & Ipin: Keris Siamang Tunggal’ Bakal Tembusi Pawagam Jepun Dan Korea Selatan?

Atas sokongan padu rakyat Malaysia untuk filem Upin & Ipin: Keris Siamang Tunggal (Upin & Ipin: KST), filem ini telah membuat kutipan lebih RM25 juta dalam masa 3 minggu sahaja. Kutipan ini secara tidak langsung menjadikan filem Upin & Ipin: KST sebagai animasi dengan kutipan paling tinggi di Malaysia setakat ini.

Upin & Ipin: KST turut mengalahkan kutipan yang dibuat oleh filem animasi antarabangsa iaitu Incredibles 2. Upin & Ipin: KST juga akan memasuki pasaran Indonesia pada bulan hadapan.

Namun, Upin & Ipin: KST bukan sahaja akan ditayangkan di negara Asia Tenggara, tetapi mungkin di negara Asia yang lain seperti Korea Selatan dan juga Jepun. Malah, berdasarkan posting yang dibuat pihak Les Copaque, mereka sedang dalam perbincangan untuk membawa Upin & Ipin: KST ke pawagam China.

Begitulah berkualitinya filem Upin & Ipin: KST sehingga banyak negara yakin dengan kebolehan filem ini. Semoga segala urusan Les Copaque untuk menayangkan animasi ini di luar negara dipermudahkan.


‘Upin & Ipin: Keris Siamang Tunggal’ Catat Kutipan RM5.3 Juta Dalam Masa 4 Hari Tayangan

Nampaknya animasi kita memang setanding animasi luar negara. Baru sahaja 4 hari ditayangkan di pawagam, Upin & Ipin: Keris Siamang Tunggal’ sudah mencatat kutipan RM5.3 juta.

Berita ini dikongsikan di laman Instagram Upin & Ipin dan ditambah lagi dengan musim cuti sekolah ketika ini, tidak mustahil untuk filem ini mendapat kutipan melebihi RM10 juta dalam masa beberapa hari lagi.

Jumlah kutipan filem UPIN & IPIN : KERIS SIAMANG TUNGGAL untuk 4 hari tayangan adalah RM 5.3 JUTA. Terima kasih di atas sokongan semua penonton dari hari pertama tayangan lagi. Teruskan menonton filem ini di pawagam-pawagam terdekat. . #UpinIpin #KerisSiamangTunggal #UpinIpinKerisSiamangTunggal

A post shared by  Upin & Ipin | By Les’ Copaque (@upinipinofficial) on Mar 25, 2019 at 12:33am PDT

Rata-rata yang sudah menonton memuji filem ini yang sarat dengan nilai positif serta jalan ceritanya yang menarik untuk ditonton oleh semua peringkat umur.

Jika anda belum menonton, silalah ke pawagam berdekatan dan bawa anak kecil anda bersama. Jangan keluar awal kerana seperti juga filem Marvel, ada end credit yang menarik untuk anda tonton.


Upin & Ipin Melebarkan Sayap Ke Pasaran China

Ini merupakan sebuah lagi berita yang menggembirakan untuk industri kreatif tanah air apabila filem animasi Upin & Ipin akan memperluaskan pasarannya ke negara China. Filem Upin & Ipin merupakan filem animasi kegemaran kanak-kanak di Malaysia dan mendapat tempat di hati kanak-kanak di Indonesia juga.

Menurut Pengarah Urusan Les’ Copaque, Burhanuddin Md Radzi, kejayaan usaha sama ini akan membuka satu lembaran baru kepada industri kreatif di Malaysia, dan menjadi ikutan memandangkan China merupakan satu pasaran besar yang sukar ditembusi penggiat industri global selama ini.

2 hari saja lagi sebelum filem Upin & Ipin Keris Siamang Tunggal di tayangkan di pawagam seluruh Malaysia . Jom dapatkan tiket sekarang, sebelum tiket habis dijual . #upinipin #kerissiamangtunggal

A post shared by  Upin & Ipin | By Les’ Copaque (@upinipinofficial) on Mar 18, 2019 at 6:32pm PDT

Untuk pengetahuan anda, usaha membawa Upin Ipin ke negara yang menawarkan pasaran perniagaan yang luas itu dicapai antara penerbit animasi berkenaan  Les’ Copaque Production Sdn Bhd dengan Beijing Animation and Gaming Industry Association (Bagia).

Malah, filem terbaharu Upin & Ipin Keris Siamang Tunggal akan mula ditayangkan di Malaysia, Brunei dan Singapura pada 21 Mac 2019 ini tetapi tarikh tayangan di Indonesia dan China masih belum diketahui. Pastinya anda diluar sana boleh membawa anak-anak anda menonton filem tersebut yang pastinya akan menyajikan lebih aksi dan terselit nasihat yang baik untuk anak-anak anda.


UPSI Batal Gantung Pengajian Lima Tahun Adam Adli

Jika anda masih ingat mengenai penahanan aktivis pelajar, Adam Adli Abdul Halim lima tahun lepas yang disabitkan dengan kesalahan di bawah Akta Hasutan 1948.

Kini penantian beliau mengenai peluang pendidikannya telah berakhir setelah beliau menerima surat pembatalan penggantungan dari UPSI. Beliau berkongsi khabar tersebut di Facebooknya dan menerima ucapan tahniah daripada pengikutnya.

Melalui surat tersebut, pihak universiti telah dimaklumkan bahawa Mahkamah Rayuan telah membersihkan namanya dari dakwaan di bawah Akta Hasutan 1948 mengenai ucapan yang dikatakan berbaur ugutan beberapa hari selepas BN memenangi PRU13 lima tahun lepas.

Beliau dikenali dengan kepimpinannya dalam menyuarakan perjuangan mahasiswa termasuk isu Pinjaman Perbadanan Tabung Pendidikan Tinggi Nasional.


UPSR 2015, 4 Alasan Kenapa Ilmu Tidak Boleh Disamakan Dengan Bilangan ‘A’

Nota Editor: 4 alasan kenapa ilmu tidak boleh disamakan dengan bilangan A ini telah dikongsikan oleh Azmira Amran, seorang pelajar di University of Oulu, Finland dalam jurusan International Master Programme in Education and Globalisation.

Semoga ini dapat membuka mata kita tentang pentingnya mengejar ilmu dan bukan semata-mata mengejar A. Ikuti perkongsian menarik beliau di bawah.

Memang Finns tak peduli pasal exam pun, diorang belajar sebab seronok, sebab hari-hari bermakna. Hari-hari belajar benda baru macam hidupkan api kayu, belajar pasal Malaysia, cara buat robot etc.

Why do you think I came to Finland? 9000km away from emak and abah, just to learn the secret of Finnish education system! Bila dah tau, saya rasa kecewa sebab silapnya bukan sebab guru kita tak pandai, bukan sebab org kementerian semua jahat, bukan sebab anak kita bodoh, tapi sebenarnya kita terperangkap dengan sistem sosial kita sendiri.

Kalau nak dengar benda benar, meh saya bagitau benda yang saya belajar setahun lebih belajar pasal education system kat Finland ni.

1. Sekolah adalah tempat belajar bukan medan ranking.

Di Finland, sistem exam tiada, sebab semua sekolah di Finland, mempunya satu ranking sahaja, iaitu equal / sama rata. Tiada sekolah terbaik Finland atau sekolah tercorot Finland.

Hantar je anak kat mana-mana sekolah dalam Finland, standard dia sama. Takde kelas pandai, takde kelas ‘belakang’. Kat Malaysia, kita sibuk dengan ranking sekolah terbaik di Malaysia.

Sekolah yang terbaik dapat tajaan, dapat partnership etc dan guru-guru stress sebab nak kekalkan ranking, sebab nanti ibu bapa bising kalau pencapaian merudum.

Bila ibu bapa bising-bising, guru besar stress, bila guru besar stress, guru-guru pula stress, diorang paksa murid-murid telan ilmu (bukan belajar ilmu) melalui hafalan dan cara jawab exam dan pastu murid-murid pula stress.

So bilanya nak belajar? Yang ibubapa sesetengahnya, cakap tak kisah anak dapat berapa A. Tapi lepas tu masih lamenting the fact anak dia ‘kurang sikit’ dari anak orang lain, sebab tu tak dapat masuk asrama. Come onnnn.

Di Finland, mereka menekankan kepentingan belajar benda yang boleh diaplikasikan dalam dunia sebenar. Sebab tu banyak project-based.

Dari zaman tadika lagi, guru dah bawa masuk hutan untuk belajar pasal jenis-jenis kulit pokok. Seminggu belajar pasal tu je. Dalam kata lain, diorang menggunakan KBAT dalam seharian, tp takde pun diorang labelkan KBAT tu.

Kat Malaysia? Heboh dengan KBAT, tapi tak paham konsep KBAT. Siap buat exam on KBAT! Really?

Tu tak masuk ibu bapa call guru besar sebab kelas anak dia, cikgu tak habis lagi Chapter 9 dalam textbook sebab kelas sebelah dah start Chapter 10. Heboh pula sebab dalam test takde pun keluar sebijik macam textbook?

3. Kat sini takde exam sebab grade bukan penentu kecemerlangan.

Di Finland, umur habis tadika pun ramai lagi yang tak reti membaca. Kerja diorang dalam kelas, bermain. Sebab dari main tu lah diorang belajar mengenai interaksi sosial, belajar mengenai akhlak dan etika, belajar mengenai alam, belajar mengenai sains dan matematik dan bahasa.

Kat Malaysia, anak kurang dapat A dalam UPSR dah menggelabah sebab tak dapat masuk asrama. Siapa yang buat sistem ranking sekolah berasrama ni in the first place?

Siapa yang buat sistem kasta ni? Dan tanya diri sendiri sebagai parents, siapa yang paksa-paksa anak-anak untuk masuk sistem kasta ni? Tanya betul-betul kat diri sendiri, berapa banyak soalan dalam exam UPSR tu membantu budak-budak mengenali dunia sekeliling?

Bila kementerian nak abolish UPSR, masing-masing mengamuk. Tapi nak jadi Finland. Truth is, we cannot. Sebab dah jauh terperangkap dalam traps yang kita sendiri bina.

4. Sistem ekonomi di sini membantu rakyat dia untuk fokus mengenali diri sendiri.

Duit bukan kepentingan, sebab kat sini kalau lepas graduate tak dapat cari pekerjaan, government akan bayar elaun sementara diorang dapat kerja.

Ibu-ibu melahirkan anak pula cuti setahun, dengan gaji dibayar government. Orang-orang miskin dapat bantuan. Orang-orang yang sakit belakang sebab kerja lama sangat dapat bantuan urut dari health centre. Orang-orang yang stress diberi cuti sehingga hilang stress.

Pelajar-pelajar pula dapat peluang belajar dari tadika sampai phd – FREE dan dapat elaun bulanan untuk tolong pelajar bayar sewa rumah dan makan. Kat Malaysia?

Look, jangan tersilap yang saya ni cakap orang Finland rasa akademik tak penting. Orang sini majoriti mempunyai minimum masters degree. ILMU tu penting. Grade A yang tak penting.

Baca: Realiti Ramai Ibubapa Teruja Dengan Bilangan A UPSR Anak Sampai Terlupa Akan Nilai-Nilai Ini

Sekolah start pukul 9, sementara tu main bola dulu

Lepas baca yang di atas mesti berapi-api kan? Saya pun rasa cam nak mati duk sini menelan pahitnya kebenaran. Tapi telan juga, pastu tulis untuk beritahu semua.

Anyway, bawa api tu untuk steps selanjutnya. Saya bukan pakar, bukan orang berlagak ilmu, bukan sapa-sapa pun lah. Saya Azmira aje. So saya nak tulis steps yang boleh kita buat lepas dah berapi-api baca pos lepas sebab saya kena bertanggungjawab dengan pos yang saya tulis.

Memang pahit untuk ditelan. Tapi atas semangat cintakan Malaysia, jom tengok apa yang kita boleh buat untuk sementara ini:

1. Apa yang kita nak buat now? I orang kecil je.

Change comes from within. First-first sekali, kita ubah mindset kita. Terapkan budaya cintakan ilmu, bukan gred, dalam diri kita dan orang sekeliling kita.

Ada org tak mampu di sekolah, tapi cemerlang di luar. Kenapa? Sebab kepandaian dia di bidang lain (sila Google multiple intelligences by Gardner jika belum tahu) tapi tidak di ‘test’ di sekolah.

Jadi boleh nampakkan kenapa gred A tak penting, tapi ilmu lebih penting? Kalau anda pentingkan ilmu, secara tak langsung A akan datang berderet-deret.

Tap[ kalau tak dapat A pun, semak semula apa benda baru yang ada dah belajar. Compare diri dengan diri sendiri yang lepas, bukan dengan orang lain.

Jangan lupa kementerian pun orang juga. Kawan kita juga, jiran kita juga. Saya pun bawah kementerian sebelum sambung belajar kat sini.

Terapkan dalam minda, “kalau saya boleh nampak ni, mesti orang lain pun boleh”. Guna pendekatan penuh kasih sayang bila nak mengubah sesuatu.

Persuade, bukan paksa. Negotiate, bukan maki. Memang kena ada banyak kesabaran, tapi tu la. Sabar yo la.

Kalau kita ubah mindset kita, orang sekeliling pun akan mengikut. Jadi kita buat mcm domino efek, sikit-sikit lama-lama jadi bukit.

Persuade diri kita dan rakan-rakan sekeliling dulu untuk nampak benda yang kita nampak. Dalam seribu kawan kita tu, mesti ada yang kerja dalam kementerian yang mempunyai kuasa utk menerima feedback dan memperbaiki sistem.

3. Banyak sangat ubah-ubah dalam kementerian, murid-murid pening.

Betul. Kebanyakan negara maju, ubah kurikulum 10 tahun sekali. Tapi pembaikan dibuat dengan kerap. Jadi, jika ada pembaharuan dalam sistem Malaysia, baca dulu, jangan kutuk dulu.

Ramai kat Malaysia suka jump into conclusion tanpa membaca. Ramai je yang komen semalam tapi tak baca pun apa saya tulis. Pehtu nak kena explain banyak-banyak kali. Penat okey.

Dah la free. Saya charge sorang singgit kang korang kata tamak harta pula. Okey lepas dah baca pembaharuan tu, fahamkan dulu. Tengok negara-negara lain pula.

Dah dapat input, kita suarakan pada tempat-tempat yg ramai orang dengar, contohnya group-group education yang berlambak di FB ni. Bila ramai dah aware, ramai yang akan lebih terbuka dengan perubahan.

Tak selesaikan masalah. Menuntutlah ilmu sampai ke negara China pehtu baliklah korang ke negara masing-masing. Change is possible. Rujuk no 1.

Belajar memaafkan kesilapan diri sendiri dan orang lain. We learn from mistakes. Sebab tu mistakes sangat precious, baru kita boleh maju ke depan

Baca lagi: Anak Tak Dapat 5A Dalam UPSR? Ini Pesanan Dari Seorang Bekas Pelajar Yang Berubah Jadi Luar Biasa Kerana Satu Rahsia

LIKE dan FOLLOW Vocket di Facebook serta Instagram


UPSR Bukan Penentu Masa Depan Dan Ini 6 Sebab Kenapa Ia Tak Penting

Semalam anak aku umur 12 tahun layan Facebook. Nampak kawan di Malaysia ambil keputusan UPSR.

“Tak pe ke kalau tak ambil exam?”, risau dia.
“Tak pe. Bukan boleh masuk universiti pun”, aku kasi yakin.

Tapi kalau tanya aku, UPSR tidak perlu ambil pun tak apa kot. Kalau boleh mansuhkan terus.

1. Aku tengok anak risau kalau tidak catch up dengan kawan. Takut tertinggal. Awal lagi kita asingkan anak. Ikut sistem exam. Memang ada anak yang lambat berkembang sikit. Late bloomer. Normal. Tapi dia bukan bodoh.

Enjoy sajalah. Mahu berkawan-kawan. Asalkan seronok dan mahu pergi sekolah. itu sudah cukup bagus. Makin banyak exam kau buat, makin besar beza sistem sosial kita.

2. Motivasi dan semangat budak yang lemah mati disitu. Asyik cakap diri ‘Aku ni tidak pandai mana’. Asyik kelas corot. Sampai besar dia akan ingat dia tidak pandai.

Aku tengok mat salleh, sudah tua bangka pun suka je baca buku. Belajar sepanjang hayat. Kerana ilmu katanya. Bukan sebab exam semata.

3. Kalau satu ujian yang sama dibuat untuk menilai semua orang, macam tidak adil. Ikan pun akan rasa bodoh sepanjang hayat, kalau diuji suruh panjat pokok.

Budak mahu main. Masa main itu dia belajar. Cuba nilai dari bentuk usaha dan kemampuan. Kalau pandai main bolasepak, sokong dia sampai jadi world footballer. Nilai dari kebolehan dia main. Bukan ujian kertas.

4. Kalau risaukan kerjaya mereka, kita perbaiki sistem kerjaya. Bagi gaji sama rata. Takkan semua berebut masuk sains saja.

Di Finland, guru kerja yang untuk ada kelayakan tinggi. Sampai Master pun. Di Jepun, cikgu itu dihormati setaraf dengan doktor atau profesional lain. Semua kerja sama rata nilainya.

Barulah budak rasa yakin, kerjaya apa pun boleh cari makan. Orang dihargai. Bukan doktor aje.

5. Lebih separuh orang German pilih kemahiran vokasional. Jadi chef, juruletrik, tukang kayu, tukang kimpal. Mereka percaya kemahiran adalah sama nilai dengan kelulusan universiti. Tidak perlu degree pun.

Di Malaysia itu kerja 2nd class, kasta bawah. Susah, kotor dan comot. Gaji sikit, orang pandang rendah.

Selagi sistem pendidikan kita tidak selaras dengan sistem sosial, selagi itu kita akan berdebar tiap kali anak mahu exam.

6. Ibubapa pun tidak kisah pun sebenarnya. Ada UPSR ke tidak. Tapi yang buat jadi kisah, sebab sistem kita ni kelakar sikit. Tahun ini lain, tahun depan lain.

Bila menteri lain, sistem jadi lain. Sebab anak dilayan seperti tikus putih, mak bapak tikus mana yang tidak risau kejap gini kejap gitu. Flipflop.

Aku cuma kesian pada anak-anak. Pagi sampai malam kena kerah, lebih teruk dari orang kerja. Jadi kalau tidak dapat A, pujilah usaha dan kemampuan dia. Ramai je yang tidak masuk asrama penuh, MRSM tapi jadi orang juga.

Kau peluklah dia. Dengan kasih sayang. Bisikkan di telinga “Jom nanti kita pindah negara”. Esok kau tengok dia punya gembira.

Catatan kembara,
Irwan Dahnil,
UPSR hanya 1B,
Glasgow, Scotland.

BACA: Keputusan UPSR Hari Ini, 10 Persediaan Mental Untuk Ibu Bapa


11 Lokasi Menarik Di Jeju Dalam Video Klip Akim & The Majistret

Baru-baru ini Akim & The Majistret telah melancarkan video klip terbaru mereka bagi lagu ‘Lagu Untuk Laila’. Apa yang menarik adalah video klip ini telah dirakam di Pulau Jeju.

Berikut kami senaraikan 11 lokasi menarik yang telah dipilih untuk video klip ini dan boleh anda jadikan rujukan bila berkunjung ke Jeju.

Merupakan perkampungan comel dengan bangunan kedai, kafe dan restoran yang berwarna-warni. Jika ke sini anda boleh berjalan-jalan ambil angin atau berehat di kafe ambil menikmati suasana dan keindahan pemandangan persekitaran.

Laluan hiking trail sepanjang 550 meter ini merupakan salah satu daripada 31 tarikan tersembunyi Jeju. Trail ini juga merupakan antara kawasan hutan pokok Chedar Jepun yang dilindungi.

Terletak di Ladang Geonyeong, kira-kira 800m di sebelah tenggara masuk ke Geonyeong Farm di Jalan No. 1100 di Songdang-ri, Gujwa-eup, gunung berapi ini boleh didaki dengan mudah dari dalam ladang.

Luas lilitan luar kon gunung adalah 1,400m, lilitan lantai 500m, dan kedalaman kawah pula adalah 78m, dengan semua lereng membentuk lekukan beransur-ansur. Lereng dalam kawah telah mengalami hakisan semula jadi di bahagian tengah, mewujudkan pemandangan menarik untuk dinikmati setibanya anda di puncak.

Terkenal di kalangan penggemar siri Running Man dan Legend of the Blue, Mazeland yang pernah menjadi lokasi penggambaran 2 siri ini merupakan antara tempat best anda rakam dan muat naik gambar ke Instagram.

Glass Castle adalah taman tema yang memaparkan dewan pameran, taman dan model binaan yang semuanya dibuat dari kaca. Terdapat 6 taman dengan tema berbeza dengan lebih 250 model dipamerkan.

Antaranya termasuklah glass labyrinth yang pertama seumpamanya dibinadi dunia, bola kaca terbesar di dunia dan berlian kaca terbesar, stonewall kaca, tasik cermin, dan jambatan kaca. Terdapat juga karya-karya seni kaca oleh artis-artis terkenal antarabangsa dari Itali, Republik Czech, Jepun dan banyak lagi.

Para pengunjung ke Glass Castle juga berpeluang melihat bagaimana senibina dan arca kaca dihasilkan di sini. Bagi yang nak cuba buat sendiri perhiasan, belon atau botol kaca, ia boleh dicuba di dewan utama di Glass Castle ini.

Puncak setinggi 77 m dari aras laut ini menjadi lokasi untuk scene matahari naik di dalam video. Di kelilingi padang hijau dan menghadap laut, waktu terbaik berada di puncak paling barat di Pulau Jeju ini adalah sewaktu matahari naik dan matahari terbenam.

Di bahagian bawah bukit juga ada air terjun yang mengalir daripada celahan batu untuk anda membasahkan tekak atau membasuh muka selepas penat mendaki gunung.

Tempat di mana teknologi media baru dan muzik k-pop bertemu. Di sini ada konsert live holo, konsert hologram, live 360 3D, video animasi 3D 360 darjah dan berbagai hiburan digital lain di sini.Ruang hiburan interaktif ini juga mempunyai pameran tetap, pameran khas, kafe dan kedai cenderahati.

Yongnuni Oreum yang bermaksud Dragon Eye Mountain adalah gunung berapi parasit setinggi 250 meter. Nama Yongnuni Oreum kerana bentuknya seperti naga yang terbaring. Pemandangn di sinijuga sangat menarik dengan berbagai tumbuhan semulajadi. Di tengah gunung pula terdapat kawah besar.

Ada sesetengah pendapat mengatakan nama gunung ini berasal dari kawah di tengah gunung yang kelihatan seperti mata naga bila dilihat dari udara.

Terletak di Jocheon-eup, Jeju-si, Jeju Stone Park diilhamkan daripada sejarah mitos, sejarah, kebudayaan dan semangat Jeju. Tema utama Jeju Stone Park terdiri daripada legenda tentang Seolmundae Halmang (Nenek Seolmundae) yang mencipta Pulau Jeju dan batu-batu Obaek Janggun (Lima Ratus Jeneral).

Gasiri Wind Power Plant yang terletak di jakan Noksan-ro ini antara hidden spot yang semakin mendapat perhatian di kalangan pelancong luark kerana keindahan pemandangannya.

Jika ke Jeju tak lengkap jika tak ke pasar ini. Pasar tradisi yang menjual berbagai barangan tempatan dan makanan seperti seafood, abalone, buah-buahan, pakaian, herba, buluh, dan coklat tangerine. Antara tempat murah untuk anda dapatkan cenderamata untuk dibawa balik nanti.

Misi mencari Laila bermula, Terima Kasih AirAsia X, kerana sudi selimut kan saya 😏 @AirAsia #airasiaxjeju #discovernewjeju #vacaywithairasiax @suriamalaysia #suriamalaysia #kembaralaguuntuklaila @wiyomy @cstproduction

A post shared by  Akim Ahmad (@akimahmad) on Jan 6, 2018 at 6:58am PST

Untuk pengetahuan, AirAsia kini menyediakan penerbangan terus dari Kuala Lumpur ke Pulau Jeju sebanyak 4 kali seminggu.

Lagi best, sekarang AirAsia tengah buat offer 20% off untuk tiket ke Jeju, Seoul dan Busan. Tempahan mesti dibuat antara 19 Feb – 25 Feb 2018 untuk penerbangan dari 26 Feb – 31 Julai 2018.

Tempahan boleh dibuat di AirAsia.com. Pulau Jeju, destinasi baru AirAsia X.


Anak Tidak Lepas Ujian Darjah 1, Dan Kenapa Beliau Tidak Gagal Di Mata Saya

Kelmarin, Umar Firas (UF) ada ujian kemasukan darjah 1.

Sekolah tu, baba dan ibunya yang ‘pilih’.

Dia nampak suka, kawan-kawan dia dari ABS pun ada juga yang pergi ujian.

Tapi UF tidak berjaya, baba dan ibu dah bagitau, tak tau dia faham atau sedih ke tak. Sebab dua kawannya tu berjaya.

Cuma nak bagitau, baba dia tak sedih atau kecewa.. Sangat.. kot..

Sebab baba dia tau UF masih belum gagal. Harap ibu dia pun fikir macam tu, InsyaAllah.

Babanya banyak kali ‘gagal’. Dan hingga kini masih belum ‘berjaya’.

Laluan hidup baba macam-macam juga dari kecil. Dibanding, disamakan, disuruh-suruh, di’gosip’kan.

InsyaAllah, Umar Firas akan cuba tidak ‘tempuhi’ semua itu.

Petang semalam, UF sempat lagi ‘ingatkan’ baba:

“Baba, lama kita tak ziarah kubur tok wan lah,” Allah… Kalau la ada ‘catatan kehadiran’, pasti UF boleh tengok.

Hari ini, ibu dan baba ajak UF dan adik dan maktok ke ‘sini’. Dekat dengan kubur tok wanlah.

UF dan adik ‘excited’ nak mai. Ibubapa manalah tak suka bila tengok anak-anak suka mai tempat macam ni.

Tetapi sebelum mai, biasalah kena marah dengan macam perangai, err babanya ‘temperature’ lain skit. Hihi.

Umar Firas.. Umar Razin.. usah risau. kadang-kadang hidup ni tak semestinya seperti yang kita ‘mahu’. Kadangkala pedih yang kita kena hadap dulu.


Realiti Ramai Ibubapa Teruja Dengan Bilangan A UPSR Anak Sampai Terlupa Akan Nilai-Nilai Ini

Keputusan Ujian Penilaian Sekolah Rendah (UPSR) telah diumumkan semalam.

Saya hanya tahu tentang itu apabila newsfeed Facebook dipenuhi posting dan ucapan tahniah serta “it’s OK” oleh ibu bapa yang memiliki anak yang menduduki UPSR Oktober lalu.

Menurut Ketua Pengarah Pelajaran, Datuk Seri Dr Khair Mohamad Yusof, seramai 36,304 calon UPSR 2014 mendapat lulus cemerlang (semua Gred A) bagi semua mata pelajaran yang diambil. Bilangan itu mewakili 7.89 peratus dari jumlah keseluruhan calon UPSR 2014 seramai 460,407 orang.

Saya scroll lagi newsfeed Facebook. Akhirnya terhenti pada satu posting seorang doktor perubatan yang pernah merawat saya dulu. Beliau mengingatkan ibu bapa bahawa kecemerlangan dalam kehidupan ini tidak bergantung semata-mata pada kekuatan IQ sahaja tetapi nilai-nilai SQ dan EQ juga perlu dikombinasikan pada seorang individu bernama anak.

Saya bersetuju dengan pandangan beliau. Malah bagi saya, generasi muda hari ini begitu rapuh, fragile. Nampak sukses tetapi tidak kuat untuk berdepan dengan cabaran kehidupan.

Dengan izin Dr. Balqis Aziz, saya kongsikan posting beliau di sini buat renungan kita bersama.

26 November 2014: Antara Keputusan UPSR dan Kejayaan dalam Kehidupan

Jangan terlalu gembira apabila anak-anak mendapat bilangan A yang banyak dalam UPSR. Anak itu mungkin bijak dari sudut IQ (intellectual quotient). Tetapi untuk berjaya dalam kehidupan perlukan dua nilai Q yang lain iaitu SQ (spiritual quotient) dan EQ (emotional quotient).

Saya melihat sebilangan besar golongan terpelajar membuat keputusan terburu-buru dan kurang tepat dalam kehidupan seperti kahwin lari, berhenti kerja serta merta tanpa ada perancangan untuk kehidupan seterusnya (sama ada dari segi penyambungan pembelajaran atau pekerjaan lain yang akan diminta), mengadu stress bekerja sehingga Missing-In-Action sedangkan sudah setahun lebih bekerja dan macam-macam lagi contoh yang kadangkala saya rasa tidak masuk akal untuk seorang yang terpelajar bertindak sedemikian.

Generasi mak ayah kita, mereka mungkin tidak ada kelulusan yang tinggi. SPM pun mungkin hanya gred 3. Tapi masih mampu membina keluarga sehingga ke tahap sekarang. Keputusan yang diambil sentiasa ada elemen ‘fikir dan kenang’. Maksudnya keputusan itu difikir baik buruknya dan impak terhadap orang sekeliling. Kalau mahu kahwin lari, berkat atau tidak kehidupan…Kalau mahu berhenti kerja tak semena-mena, apa perasaan mak ayah yang menggunung harapan.

Saya lihat cara pemikiran generasi terbaru membimbangkan meskipun bilangan A senggenggam dalam tangan. Kotak pemikiran mereka hanya berkisar tentang diri mereka, kemahuan mereka, perasaan mereka. Seolah-olah hidup di dunia ini hanya ada diri mereka sahaja. Secluded. Membimbangkan.

Tahniah kepada yang dapat straight A UPSR. Perjalanan adik-adik masih jauh.

Haruslah peringatan di atas untuk diri saya sendiri terlebih dahulu.


Keputusan UPSR Hari Ini, 10 Persediaan Mental Untuk Ibu Bapa

Hari ini anak-anak tahun 6 akan menerima keputusan UPSR. Saya sudah alami perasaan debarannya tahun lepas, jadi tahun ini agak bertenang sedikit. Eh tapi tahun lepas pun saya bertenang juga sebenarnya. Haha.

Saya khuatir sebenarnya. Telah banyak kes anak-anak yang bunuh diri kerana tertekan dengan keputusan peperiksaan yang tidak memenuhi target ibubapa. Jangan ya. Jangan beri tekanan pada anak-anak. Kasihan mereka.

Saya ingin catatkan ini sebagai peringatan untuk diri sendiri. Ya, kadangkala kita sebagai ibubapa meletakkan harapan terlalu tinggi hingga lupa yang anak-anak pun tidak sempurna. Macam kita juga.

Jadi sebelum tidur, saya mahu kongsikan beberapa perkara ini sebagai ‘persediaan mental’ untuk ibubapa.

1. UPSR bukan penentu masa hadapan anak-anak. Perjalanan pendidikan mereka masih terlalu panjang.

2. Usah marah anak-anak sekiranya keputusan mereka tidak memenuhi jangkaan.

3. Inilah masa kita ajar anak-anak supaya bersyukur dan redha.

4. Ibubapa juga perlu belajar bertenang. Respon kita sangat mempengaruhi emosi anak-anak.

5. Jika keputusan baik, ucapkan tahniah. Jika keputusan kurang baik, ucapkan tahniah juga atas usaha mereka. Katakan yang kita tahu mereka sudah cuba yang terbaik.

6. Beritahu anak-anak, usah riak dengan keputusan yang baik. Kecemerlangan adalah ujian. Kegagalan juga ujian.

7. Akhlak dan sahsiah yang baik lebih utama dari keputusan peperiksaan yang cemerlang.

8. Ingatkan mereka supaya ucap terima kasih kepada guru-guru walau apapun keputusan yang diperolehi.

9. Jika bersyukur, Allah akan tambah lagi rezeki dan akan beri yang lebih baik pada masa akan datang.

10. Apa pun keputusan, kita ibubapa akan tetap sayang mereka.

BACA: UPSR 2015, 4 Alasan Kenapa Ilmu Tidak Boleh Disamakan Dengan Bilangan ‘A’


Uptown Danau Kota Bakal Dipindahkan Ke Tapak Operasi Sementara

Penduduk yang tinggal berdekatan dengan tapak niaga Uptown Danau Kota, Setapak pastinya sudah arif dengan kesesakan lalu lintas akibat ramai pengunjung lebih-lebih lagi hujung minggu.

Berikutan dengan masalah ini, ahli parlimen Wangsa Maju, Datin Dr Tan Yee Kew mengumumkan bahawa Dewan Bandaraya Kuala Lumpur (DBKL) kini sudah menyediakan tapak baharu yang lebih kondusif untuk peniaga.

Tapak baharu akan dibina di tapak bersebelahan dengan JPJ Wangsa Maju di Jalan Genting Klang. Tapak tersebut akan mengambil masa selama lebih kurang 2 tahun untuk disiapkan. Buat masa ini, peniaga di Uptown Danau Kota telah diberi arahan untuk berpindah ke Taman Setapak Indah buat sementara waktu bermula 6 bulan dari sekarang.

Perpindahan ini juga dilakukan bagi menyelesaikan masalah pihak penganjur yang mengeksploitasi peniaga dengan mengenakan sewa terlalu tinggi. Ini kerana kesemua urusan peniaga akan dipindahkan sepenuhnya dibawah tanggungjawab DBKL selepas perpindahan dilaksanakan.


Uptown Danau Kota Ditamatkan Operasi, Bakal Berpindah Ke Tempat Baharu

Bagi mereka yang gemar berkunjung ke uptown atau membeli belah di tempat sebegini, pastinya mereka sangat mengenali uptown Danau Kota yang terletak di Kuala Lumpur ini.

Uptown ini menjadi tumpuan orang ramai terutamanya yang suka membeli belah kerana pelbagai barangan boleh didapati di sini dengan harga yang sangat murah dan berpatutan. Selain itu, tempatnya yang luas juga turut menjadi faktor orang ramai untuk membeli belah di situ.

Ada juga yang hanya datang ke situ untuk bersiar-siar dengan rakan-rakan sambil merasai uptown vibe yang tidak mungkin boleh dapat di tempat lain.

Namun, berita sedih buat pengunjung yang suka membeli belah di uptown tersebut apabila ianya telah ditamatkan operasi pada 29 Oktober yang lalu. Setelah beroperasi selama 13 tahun, Dewan Bandaraya Kuala Lumpur (DBKL) telah mengeluarkan notis pemindahan pada 4 Oktober 2019.

Dalam notis tersebut, DBKL mengarahkan peniaga untuk berpindah dan mengosongkan tapak mulai 30 Oktober 2019. Sekiranya gagal mematuhi arahan, pihak DBKL mempunyai hak untuk mengambil tindakan seperti kompaun, sita, dan roboh tanpa sebarang notis.

Berita pemindahan Uptown Danau Kota ini juga telah dikongsikan oleh akaun Asal Gombak di Twitter.

Semalam adalah hari terakhir Uptown Danau Kota beroperasi sejak 2006 selepas menerima notis pengosongan tapak diberikan oleh DBKL.

Lepas ini mereka akan berpindah di sebelah JPJ Wangsa Maju dan akan diberi nama Bazaria Wangsa Maju. pic.twitter.com/NckWnnvikM

— Asal Gombak (@AsalGombak) October 30, 2019

Menerusi bebenang yang dimuat naik di akaun Twitter tersebut, para peniaga akan diberi tapak sementara yang tidak jauh dari tapak asal sebelum berpindah ke Bazaria Wangsa Maju kerana projek tersebut masih belum siap.

Tapak sementara tersebut terletak tidak jauh dari tapak asal iaitu di tapak bekas loji bersebelahan Sekolah Kebangsaan Danau Kota.

Menurut laman Twitter Asal Gombak, banyak isu yang timbul dari pelbagai pihak termasuklah peniaga, penduduk dan penguatkuasa sepanjang cadangan pemindahan ini dikemukakan. Pemindahan tapak uptown tersebut mendapat bantahan ramai pihak yang tidak bersetuju dengan pemindahan tersebut.

Banyak lagi sebenarnya isu dari pelbagai pihak termasuklah peniaga, penduduk dan penguatkuasa sepanjang cadangan pemindahan ini.

Bukan mudah untuk kita judge setiap keputusan yang dibuat sebab ianya mengambil kira dari semua pihak. pic.twitter.com/QGdkDJfbZO

Rata-rata netizen juga turut menzahirkan rasa sedih mereka apabila mendengar berita tentang penutupan uptown tersebut.

Thank youuuu Uptown Danau :( Student uia selalu pergi sini sebab dekat dengan UIA & KL Fest 😂 You will be missed.

— Mai (@MaisarahMahmud) October 30, 2019

Selamat tinggal uptown danau kota.sama macam uptown Damansara dulu. Sekarang ini ditempat baru tidak seceria dan segah yg dulu.

NOOOOOOO 😭😭😭😭😭 nak ke wangsa maju pulak satu hal hmm whyyy 😭

Uptown kontena menjadi tarikan terbaru di persisiran pantai Kuala Terengganu. Klik pautan di bawah untuk bacaan lanjut.

Uptown Kontena Tarikan Terbaru Di Persisiran Pantai Kuala Terengganu

Uptown Danau Kota Bakal Dipindahkan Ke Tapak Operasi Sementara


Uptown Kontena Tarikan Terbaru Di Persisiran Pantai Kuala Terengganu

Syok tengok Uptown Kontena, tempat bersantai terbaru di Kuala Terengganu ini. Kontena-kontena yang menyediakan perkhidmatan makanan dan minuman di Uptown Kontena ini dinamakan sebagai Dapo Pata yang bermaksud dapur pantai.

Uptown Kontena ini terletak di Gong Badak, Kuala Terengganu atau lebih spesifik di kawasan pesisiran lagun Kampung Pantai, Tok Jembal. Ia beroperasi dari jam 5.00 petang sehingga 2.00 pagi setiap hari.

Kalau anda pernah pergi bermandi-manda di satu kawasan yang seperti lagun buatan di Tok Jembal di mana sebahagiannya dilindungi binaan batu-batu dan membentuk seperti kolam, dan terdapat gerai makan dan tempat nelayan jual ikan segar, Uptown Kontena berjiran dengan kawasan itu.

Melihatkan suasananya yang sebegini, Uptown Kontena menawarkan kelainan buat kaki-kaki pantai, beach boys, kaki-kaki hipster dan juga family man yang mahu bersantai bersama keluarga dan rakan-rakan sambil dibuai angin pantai Laut China Selatan.

Oh ya! Uptown Kontena ini baru dibuka dan ia masih dalam proses kemasukan vendors yang akan berniaga di sana. Pihak pengurusan Uptown Kontena juga membuka peluang kepada ahli muzik, pelukis, pemain api atau ular, ahli silap mata, ahli seni belon dan sesiapa sahaja yang berbakat dijemput membuat persembahan di situ.

Dengan izin Amazing Terengganu, kami kongsikan suasana malam di Uptown Kontena, tempat tarikan terbaru di Kuala Terengganu ini.

Selamat berlibur dan berhibur di Uptown Kontena.


Ketahui Tiga Model Apple iPhone Yang Bakal Dilancarkan Pada Tahun Ini

Meskipun belum dilancarkan secara rasmi, model Apple iPhone keluaran tahun ini sudahpun menerima pelbagai ura-ura yang boleh dikatakan hampir pasti kesahihannya.

Berdasarkan sumber daripada TrendForce, Apple dijangkakan bakal melancarkan tiga buah model secara serentak pada tahun ini. Model yang dilancarkan ini terdiri daripada tiga saiz skrin yang berbeza iaitu 5.8,6.1 dan 6.5-inci. Setiap model ini bakal hadir dengan saiz storan serendah 64 GB.

Menyoal dari segi harga, dikatakan model Apple iPhone 6.1-inci yang hadir dengan paparan LCD bakal mula ditawarkan dengan harga sekitar $599 (~RM2,449.73)  sekaligus menjadikan model dengan harga terendah pada keluaran tahun ini. Model iPhone 6.5-inci pula dikatakan bakal ditawarkan dengan harga sekitar $999 (~RM4,085.61) serta bakal turut menyokong Apple Pencil.

Agak menarik untuk menyaksikan mampukah model Apple iPhone 6.1-inci melonjakkan lagi jualan Apple jika ianya ditawarkan pada harga RM3,000 dan kebawah. Adakah anda salah seorang yang bakal mendapatkannya?

Baca lagi: Apple iPhone Terbaru Bakal Hadir Dengan Dwi-Sim


3 Perkara Anda Boleh Jangkakan Sempena Apple iPhone Terbaru

Apple iPhone 7 mungkin baru sahaja dilancarkan 3 bulan yang lalu, namun ura-ura mengenai Apple iPhone terbaru sudah banyak tersebar. Mungkin untuk membuatkan ‘iPhone 10th anniversary’ lebih hype, pelbagai   ura-ura Apple iPhone terbaru hadir lebih awal daripada apa yang kami jangkakan.

Berikut merupakan 3 rumours terkuat setakat ini mengenai perubahan yang bakal hadir pada Apple iPhone 2017.

Berita mengenai iPhone terbaru dengan warna Jet White sekali lagi menjadi ‘hot’ berikutan video yang baru sahaja tersebar. Pengumuman warna Jet White pada Apple iPhone terbaru ini juga bakal menjadi cubaan Apple kali ketiga berturut-turut selepas mengumumkan warna Rose Gold pada iPhone 6s dan iPhone 7.

Berikut merupakan pandangan awal jika iPhone terbaru hadir dengan warna Jet White? Adakah Jet White bakal menjadi fenomena warna terbaru selepas warna ‘Jet Black’?

Could this be the Jet White iPhone 7? pic.twitter.com/pHoDiZ63ON

— Sonny Dickson (@SonnyDickson) December 27, 2016

Menariknya mengenai berita ini adalah iainya dilaporkan oleh Mac Otakara. Sebuah laman web terawal yang melaporkan mengenai kehadiran iPhone 7 tanpa headphone jack. Kemungkinan juga iPhone bakal hadir dengan rekabentuk yang sama untuk model terbaru.

Dilaporkan Apple bercadang untuk merapatkan jurang saiz skrin diantara kedua-dua modelnya. iPhone terbaru kemungkinan tidak lagi menggunakan skrin bersaiz 4.7-inci malah bakal digantikan dengan saiz skrin 5.0-inci. Untuk model Plus, saiz skrin 5.5-inci bakal dikekalkan.

Mungkin disebabkan perbezaan saiz, model iPhone terbaru bersaiz 5.0-inci turut menggunakan dual-lens seperti mana iPhone 7 Plus. Mac Otakara sekali lagi menjadi saksi mengenai rumours ini.

Ketiadaan butang yang sangat iconic ini mungkin mengundang perasaan tidak puas hati dikalangan peminat Apple apatah lagi butang ini sudah menjadi trademark buat Apple iPhone sejak model pertama diumumkan Steve Jobs.

Jika Tim Cook bercadang untuk membuang physical pada home button, iPhone terbaru mungkin bakal digantikan dengan capacitive touchscreen sekaligus memberikan ruang buat Apple merapatkan jurang skrin dengan bezel membuatkan iPhone kelihatan lebih compact.


Berjaya Dengan Model P9, Huawei Bakal Lancarkan P10 Pada Februari Ini

Setahun berlalu sejak Huawei mula melancarkan Huawei P9. Sejak mula diperkenalkan, smartphone ini telah banyak menjadi pilihan orang ramai baik dari segi prestasinya mahupun kamera. Malah, mendapatkan Huawei P9 ini masih dianggap releven dengan harga penjualan yang sedikit rendah.

Tidak dinafikan keputusan Huawei untuk bekerjasama bersama Leica berjaya menjadi keputusan terbaik pernah dilakukan di dalam industri smartphone sepanjang 2016. Manakan tidak, hadir dengan kamera dual-lens model-model keluaran Huawei ini berjaya melonjakkan penjualan Huawei sehingga berjaya dinobatkan smartphone Android dengan keuntungan tertinggi sepanjang 2016.

Pada tahun ini, Huawei nampaknya telah membuat persediaan lebih awal apabila mengumumkan mereka bakal mengeluarkan smartphone flagship terbaru mereka iaitu Huawei P10 pada penghujung Februari ini.

Dari segi spesifikasi, Huawei P10 bakal menyertakan size skrin yang lebih besar berbanding model tahun lepas dengan penggunaan skrin 5.5-inci QHD display. Perubahan yang baik berbanding model tahun lepas yang menggunakan FHD panel.

Penggunaan processor Kirin 960 beserta RAM 6 GB adalah dijangkakan. Meskipun, ramai pengguna yang lebih gemar dengan pengguna processor Snapdragon, penggunaan processor Kirin 960 sudah cukup memadai untuk menampung multi-tasking pengguna untuk kegunaan seharian.

Tidak sah rasanya jika tidak membincangkan soal kamera pada model terbaru Huawei. Berdasarkan ura-ura, Huawei P10 bakal menyertakan kamera 20-megapixel dan 8 megapixel di bahagian hadapan. Upgrade yang boleh tahan menarik daripada Huawei. Kami menjangkakan Huawei bakal menyertakan bokeh effect yang lebih power pada model ini hasil sentuhan Leica.

Untuk mengetahui dengan lebih lanjut mengenai spesifikasi dan rekabentuk Huawei P10, sama-sama kita nantikan pada 27 Februari ini dimana Huawei bakal melancarkan smartphone flagship terbaru mereka pada acara MWC 2017.


Urawa Red Diamonds Juara AFC Champions League 2017, Choreography Mengagumkan

Pasukan gergasi J.League, Urawa Red Diamonds berjaya mengulangi pencapaian 10 tahun lalu apabila muncul sebagai juara AFC Champions League 2017 selepas menewaskan Ah Hilal Saudi FC dengan ageregat 2-1.

Kedua-dua pasukan terikat dengan 1-1 selepas perlawanan akhir pertama di Riyadh minggu lalu hasil jaringan Rafael da Silva dan Omar Khribin.

Rafael da Silva sekali lagi muncul sebagai wira apabila gol tunggal perlawanan akhir kedua di Saitama Stadium 2002, memberikan kelebihan agregat 2-1 kepada Urawa Reds.

Dengan kemenangan itu, Urawa Reds membawa pulang hadiah kemenangan USD3,000,000 disamping 2 trofi individu lain yang dimenangi oleh Yuki Abe dan Yosuke Kashiwagi.

Penyokong Urawa Reds sememangnya terkenal dengan pelbagai choreography yang unik dan menarik perhatian.

Kami cukup kagum dan teruja melihat mereka mampu untuk melakukan choreography ini kerana semua penyokong yang hadir terlibat dalam menjayakannya.

Lihat sahaja gambar-gambar dibawah, dimana ketika pemain mula masuk ke padang, 1 stadium mengangkat kertas yang telah disediakan untuk mencipta choreography yang mengagumkan ini.Padu!

Dengan kemenangan itu juga, Urawa Reds akan mewakili Asia dalam kejohanan FIFA Club World Cup 2017 yang akan dilangsungkan di UAE bermula 6 Disember 2017.

Antara kelab yang bakal menyertai kejohanan itu adalah:


Hampir RM15 Juta Diperolehi Oleh Urawa Reds Dalam AFC Champions League 2017

AFC Champions League, adalah kejohanan elit dan paling berprestij untuk semua kelab bola sepak di Asia, yang menawarkan ganjaran yang hebat kepada pasukan yang layak menyertainya. Musim 2017, Urawa Reds adalah juara AFC Champions League.

Vocket FC telah membuat analisa ringkas berkenaan perolehan pasukan Juara AFC Champions League 2017, Urawa Reds sepanjang 10 perlawanan mereka dalam kempen 2017.

Nota: Pengiraan ini adalah berdasarkan manual regulasi pertandingan AFC Champions League 2017 yang dikeluarkan oleh pihak AFC.

Peringkat Kumpulan: Selepas melalui 6 perlawanan diperingkat kumpulan, Urawa Reds telah mencatatkan 4 kemenangan dan 2 kali kalah.

Berdasarkan sistem bonus prestasi yang dikeluarkan oleh AFC, setiap kemenangan akan menerima bonus USD50,000, dan ini bermakna Urawa Reds telah meraih USD200,000 bonus hasil 4 kemenangan.

Pusingan 16: Urawa Reds muncul sebagai juara kumpulan F dalam saingan AFC Champions League 2017, seterusnya layak ke pusingan 16 terbaik.

Urawa Reds mara ke peringkat suku akhir, selepas berjaya menewaskan wakil Korea Selatan, Jeju United dengan agregat 3-2

Bonus prestasi untuk semua pasukan yang mara ke pusingan ini adalah USD80,000

Suku Akhir: Selepas berjaya menewaskan wakil Korea Selatan, Jeju United, 2 wakil Jepun bertemu sesama sendiri, dimana Urawa Reds menentang Kawasaki Frontale.

Urawa Reds juga layak ke peringkat seterusnya apabila menewaskan Kawasaki Frontale dengan agregat 5-4.

Sekali lagi bonus untuk semua pasukan yang mara ke pusingan ini adalah bernilai USD120,000.

Separuh Akhir: Shanghai SIPG mara ke peringkat separuh akhir untuk mencabar Urawa Reds, namun mereka terpaksa akur kepada kekalahan 1-2 kepada wakil Jepun itu.

Semua pasukan yang layak ke peringkat separuh akhir akan menerima USD200,000

Akhir: Apabila layak ke peringkat ini, tiada bonus diberikan kerana hadiah untuk juara dan naib juara telah disediakan.

Urawa Reds selaku Juara AFC Champions League 2017 menerima USD3,000,000 manakala Al-Hilal dari Arab Saudi menerima USD1,500,000.

Secara keseluruhannya, Urawa Reds telah membawa pulang hadiah wang tunai berjumlah USD3,600,000 (RM14.69 juta) hasil dari penyertaan mereka dalam kempen AFC Champions League 2017.

Muangthong United raih RM1.56 juta dari kempen AFC Champions League 2017.

Nota editor: Jumlah diatas adalah tidak termasuk subsidi perjalanan USD90,000 untuk peringkat kumpulan, USD30,000 untuk pusingan 16, suku akhir dan separuh akhir serta USD60,000 bagi perlawanan akhir – berjumlah USD180,000.

Selain itu, ia masih belum ditambah dengan bayaran hak penyiaran untuk perlawanan Urawa Reds dalam aksi AFC Champions League 2017.


Anak Tidak Tahu Cara Menelefon Polis, Tinggal Bersama Mayat Ibu Selama 5 Hari

Mayat seorang wanita berusia 60 tahun ditemui sudah reput di rumahnya di Yishun, Singapura. Mayat itu hanya ditemui setelah jiran mencium sesuatu yang busuk datang dari dalam unit rumah mangsa dan mereka terus bertindak menghubungi polis.

Ketika polis tiba, kelihatan satu jasad wanita yang tidak bergerak dan bersamanya ada seorang lagi wanita sakit mental yang berusia 30 tahun – anak kepada si mati. Setelah disiasat, polis menyimpulkan bahawa wanita itu mati kira-kira lima hari yang lalu.

Dilaporkan bahawa anak perempuan tersebut memang berada di rumah ketika arwah meninggal dunia, namun, disebabkan keadaannya, dia tidak tahu bagaimana untuk menelefon polis dan dia takut untuk meninggalkan rumah.

Pihak polis memberitahu bahawa akibat kecacatan otak, perempuan tersebut berkelakukan seperti kanak-kanak. Dia dilaporkan hanya mengikut ibu di mana sahaja dan tidak akan bercakap atau berinteraksi dengan orang yang tidak dikenali.

Saudara mara telah tampil bagi menuntut mayat wanita tersebut. Mereka juga telah memberi penghormatan terakhir kepada si mati, manakala anaknya telah diberi rawatan lanjut di hospital.

Untuk bacaan lanjut mengenai situasi COVID-19 di Singapura, klik pautan di bawah.

Singapura Catat Rekod COVID-19 Tertinggi Dengan 728 Kes Baharu Dalam Sehari

COVID-19 Di Malaysia Dijangka Berakhir Awal Mei Menurut Kajian Universiti Dari Singapura

Rakyat Singapura Serbu Semua Kedai ‘Bubble Tea’ Sebelum Diarah Tutup Operasi Hari Ini


Penginapan Lebih Selesa Di ‘Urbanpod’, Hotel Kapsul Pertama Di India

Pertama kali nak travel ke India?  Suka untuk saya kongsikan sekali lagi tentang 30 cabaran yang perlu anda hadapi jika ke sana. Antara perkara paling penting untuk anda tahu ialah ‘kekotoran adalah perkara biasa di India’.

Baca: 30 Cabaran Yang Bakal Anda Lalui Apabila Travel Di India

Bercerita melalui pengalaman saya sendiri, apa yang boleh saya katakan, tahap kekotoran di India boleh tahan teruk. Jika ini adalah kali pertama anda mahu ke India, ada eloknya bersiap sedia dari awal. Baik dari segi mental dan fizikal.

Untuk penginapan pula, kebanyakkan hotel-hotel di India tidaklah senyaman seperti apa yang anda lihat dalam gambar. Oleh itu, jika anda mahukan penginapan yang selesa dan bersih, saya cadangkan anda cuba hotel ini.

Hotel yang dimaksudkan ini ialah hotel Urbanpod, hotel kapsul yang pertama di India. Melalui review yang saya baca di forum oleh traveller seluruh dunia, hotel kapsul ini lebih bersih dan selesa jika hendak dibandingkan dengan kebanyakkan hotel yang ada di sana.

Mungkin kerana ia masih baru dan terjaga, saya kira ia adalah pilihan penginapan yang ideal untuk dipertimbangkan. Urbanpad hotel kapsul ini terletak di Mumbai, kira-kira 3.3 km dari Lapangan Terbang Antarabangsa Chhatrapati Shivaji Mumbai, India.

Selain menwarkan rekabentuk yang futuristik, hotel ini turut dilengkapi dengan pelbagai kemudahan seperti restoran, wifi percuma dan tempat pakir percuma. Terdapat sebanyak 140 unit kapsul di sini dengan 3 pilihan pakej yang berbeza iaitu Suite Pods, Private Pods, dan Exclusive Pods.

Harga untuk satu malam jika ditempah melalui laman booking.com lebih kurang dalam RM120-RM150. Melihat dari segi fasiliti yang ditawarkan, saya rasa ia sangat berbaloi jika anda memang jenis yang suka utamakan keselesaan.

Tinjau dengan lebih detail mengenai hotel kapsul berteknologi ini melalui video di bawah:


Urus Wang Setiap Bulan, Ini Kaedah Peratusan Belanja Saya

Family financial management. Apabila dah mula berkeluarga, budget semua dah kena bahagi sebahagian besar untuk famili.

Ada yang mesej bertanya macam mana nak bahagi masa, duit semua. Terus terang income tidaklah besar sangat, tapi kalau pengurusan wang itu betul, insyaAllah semua boleh dirancang.

Isteri saya juga suri rumah sepenuh masa. So elaun kena bagi besar sikit untuknya, supaya dia pun boleh buat dia punya pengurusan wang sendiri. Di sini saya kongsikan bagaimana saya uruskan wang setiap bulan.

Saya guna cara yang sama ramai orang guna. Idea ini saya dapat dari ibu saya, bahagikan wang ikut sampul. Dapat saja gaji, bahagikan siap-siap duit tersebut.

Baki dari duit itu baru guna untuk diri sendiri. Untuk mudah kira, boleh kira dengan income RM1000. Contohnya jika perbelanjaan 1% untuk sekolah anak, bermakna allocate RM10 sebulan.

Belanja setiap bulan (42%)
1. Rumah dan maintainance = 3%
2. Sekolah anak = 1%
3. Poket Kindness = 1%
4. Tabung shopping dan jalan2 weekend = 5%
5. Elaun orang rumah = 23%
6. Bil elektrik, Unifi dan takaful = 9%

Tabung longterm (51%)
1. Tabung sambung belajar = 3%
2. Tabung Kindness niat untuk parents = 2%
3. Tabung bercuti melancong = 5%
4. Tabung investment = 15%
5. Simpanan Tabung Haji = 15%
6. Simpanan Tabung Haji anak = 3%
7. Tabung kecemasan = 8%

Untuk diri sendiri (7%)
1. Duit poket sendiri untuk makan, minyak kereta dan motor = 7%

Ada kelebihan dan kekurangan di sini. Jika ikut budget bulanan ini, saya tak merasa pakai kereta hebat. Saya pakai kereta berumur 12 tahun yang sudah habis bayar tapi masih in good condition. Jadi tidak ada wow factor bila bawa kereta. Saya juga tak beli rumah, sebab orang rumah saya kata cukuplah kita bina rumah di syurga nanti, syukur (gembira).

Oleh itu jika nak start budget duit untuk keluarga, asingkan siap-siap semua duit untuk tabung-tabung tertentu. Baki duit yang ada baru guna untuk diri sendiri.

Jika rasa duit untuk diri sendiri tidak cukup, bolehlah buat side income macam-macam kerja freelance atau kerja income yang mudah seperti ajar tuition atau supply nasi lemak. Boleh tambah percent pada duit poket sendiri.